open-index/open-wikipedia-markdown huggingface dataset:
電子音樂

**電子音樂**（），又名**電音**，係音樂一門，音樂用電子樂器奏，同埋電子音樂技術造出來。

按理任何用電能，轉化聲能，都叫得電子音樂。音樂通常係電子設備合成，又或者，係電子設備再加聲音處理。分兩類：一類完全用電子樂器合成（electronic music），包括早期嘅特雷門（Theremin）、電子合成器以至電腦所合成嘅電子聲響；另一類用已有嘅聲音，以電子器材，加以處理製成嘅電子原音音樂（electroacoustic music），包括任何用咪、取樣器、音效器，以錄音技術加上聲音處理，用以現場表演，或錄音傳播嘅音樂。然而現今音樂，好多時兩類齊用。

爾種音樂，用音樂儀器同埋電子音樂科技來製作。換句話講，聲可以分電子機械方式製作，同埋用電子科技製作。Telharmonium（電傳樂器）、Hammond organ（漢孟牌電子琴），以及電結他，都係用電子機械儀器製作聲音。純粹電子聲音，可以利用好似Theremin（特雷門）、聲音合成器，重有電腦等儀器製作。電子音樂試過幾乎完全與西方藝術音樂連結，但自從二十世紀六十年代晚期以後，電子音樂科技意味住使用電子方式製作音樂，越來越流行普遍。今日電子音樂，有各式各樣，範圍由實驗藝術音樂，到流行形式嘅電子舞曲都有。

廣義電子音樂，喺電影配樂、廣告配樂、流行曲、搖滾樂裏面，樣樣都見到。狹窄嚟講，電子音樂以電子製造或處理嘅聲音為主要種類，包括一些實驗電子原音音樂、亦包括各種電子舞蹈音樂（electronic dance music），如浩室（House）、鐵克諾音樂（Techno）、出神（Trance）與迴響貝斯（Dubstep）等種類。電子舞蹈音樂同夜店、的士高、銳舞文化相關。夜店嘅舞蹈派對，唱片騎師播電子音樂，或者叫做「打碟」。

## 起源
]]
喺 20 世紀初，對新興電子產品嘅實驗引領咗第一批 電子樂器 嘅誕生。 呢啲早期嘅發明品冇攞嚟賣，而係用嚟示範同埋公開表演。觀眾欣賞嘅係現有音樂嘅複製品，而唔係為咗呢啲樂器而創作嘅新作品。 雖然有啲畀人認為係新奇事物，只能夠產生簡單嘅音調，但係 泰勒哈莫風琴 能夠以相當精確嘅方式 合成 幾種管弦樂器嘅聲音。佢成功噉引起咗公眾嘅興趣，並喺通過 電話網絡 串流音樂 方面取得咗商業進展。

當時對音樂慣例持批評態度嘅人認為呢啲發展有希望。費魯喬·布索尼 鼓勵創作 微分音音樂，電子樂器可以實現呢一點。佢預測未來音樂會用到機器，寫咗有影響力嘅《音樂新美學草圖》（1907 年）。 未來主義者，例如 弗朗切斯科·巴利拉·普拉泰拉 同埋 路易吉·魯索洛，開始創作 帶有聲學噪音嘅音樂，嚟喚起 機械 嘅聲音。佢哋喺有影響力嘅宣言《噪音的藝術》（1913 年）預言咗電子產品帶嚟嘅 音色 擴展。

### 早期作品

真空管 嘅發展催生咗體積更細、放大、更實用嘅電子樂器，適合表演用。 特別係，特雷門琴、馬特諾琴 同埋 托納琴 喺 1930 年代初期已經開始商業生產。

從 1920 年代後期開始，電子樂器日益增強嘅實用性影響咗 約瑟夫·施林格 同埋 瑪麗亞·舒佩爾 等作曲家採用佢哋。佢哋通常喺管弦樂團度使用，大多數作曲家為特雷門琴寫嘅部分，如果唔係用特雷門琴演奏，都可以用 弦樂器 演奏。

前衛作曲家 批評主要都係將電子樂器用於傳統目的。 呢啲樂器提供咗音高資源嘅擴展， 呢啲資源畀微分音音樂嘅倡導者利用，例如 查爾斯·艾夫斯、迪米特里奧斯·萊維迪斯、奧利維埃·梅西安 同埋 埃德加·瓦雷澤。 此外，珀西·格蘭傑 使用特雷門琴完全放棄咗固定音調， 而 加夫里爾·波波夫 等俄羅斯作曲家將佢視為純聲學 噪音音樂 嘅噪音來源。

### 錄音實驗
早期 錄音同埋再現 技術嘅發展同電子樂器嘅發展並行。第一種錄製同埋再現聲音嘅方法喺 19 世紀後期發明，即機械 留聲機。 唱機成為咗常見嘅家庭用品，到咗 1920 年代，作曲家開始喺表演入面使用唱機播放短錄音。

1925 年 電氣錄音 嘅引入之後，對唱機嘅實驗增加咗。保羅·欣德米特 同埋 恩斯特·托赫 喺 1930 年創作咗幾首作品，方法係將樂器同人聲嘅錄音以調整過嘅速度分層。受到呢啲技術嘅影響，約翰·凱奇 喺 1939 年創作咗《想像的風景第一號》，方法係調整錄製音調嘅速度。

作曲家開始嘗試新開發嘅 膠片錄音 技術。錄音可以拼接埋一齊，創作 聲音拼貼，例如 特里斯坦·查拉、庫爾特·施維特斯、菲利波·托馬索·馬里內蒂、瓦爾特·魯特曼 同埋 吉加·維爾托夫 嘅作品。此外，呢項技術令聲音可以 以圖形方式創建同埋修改。除咗美國流行嘅《化身博士》之外，呢啲技術仲有用嚟為德國同埋俄羅斯嘅幾部電影創作配樂。諾曼·麥克拉倫 從 1930 年代後期開始繼續進行圖形聲音實驗。

## 疏仕

## 睇埋
*電子遊戲音樂
廣州東站

**廣州東站**（）喺中國廣州，火車站又叫**廣州火車東站**，舊時又叫**天河站**，因爲佢喺廣州天河區內。中國第一條準高速鐵路，就係呢度做起點。呢個站係高鐵同地鐵嘅轉車站。

喺呢個車站附近冇幾遠嘅玻璃牆瀑布水景喺2002年曾經入選過新世紀嘅羊城八景（叫「天河飄絹」呢個名嘅）。

## 轉搭交通
旅客可以搭廣州地鐵、公交車同出租車。

### 廣州地鐵
廣州東站：I入口（免安檢,只進唔出）;B1及G出入口

* 1號線、3號線、11號線

### 公交車路線
廣州東站公共汽車總站喺火車東站南面，旅客可以搭公車前往廣州市內各地。另外，喺車站西南側嘅林和西路，亦設有廣州火車東站嘅公共汽車中途車站，僅停靠旅遊公車3線往琶洲石基村方向嘅公交車。

## 出面網頁

* 广州东站简介

## 鐵路路線




類:天河區鐵路站
數碼港

**數碼港**（）係香港一個集科技同數碼內容業務租戶嘅創意數碼社區，由香港特區政府全資擁有嘅香港數碼港管理有限公司擁有同埋管理。數碼港佔地24公頃，坐落港島南區嘅鋼線灣，離金融商業區唔係好遠。數碼港有大概1,650間企業組成嘅數碼科技社群，當中包括微軟、聯想集團、眾安國際、Gogox、Klook、HyperAir、Bowtie、Shopline及Sleekflow等科技企業。

數碼港社區內設有資訊及通訊科技設施同埋先進嘅寬頻網絡，四座甲級智慧型寫字樓、一間五星級設計酒店同埋一個零售及娛樂商場。

## 歷史
1999年3月3號，時任香港行政長官董建華發表嘅施政報告提出，香港需要發展資訊科技，以配合一日千里嘅高科技發展，以及應付本地企業對資訊科技嘅需求。此外，施政報告期望發展資訊科技可以使香港從1997年亞洲金融風暴中儘快復原。

因此，香港政府響2000年5月17號同盈科數碼動力（即併購香港電訊前嘅電訊盈科）全資附屬公司香港數碼港管理有限公司簽定協議書，由後者起同埋管理數碼港。協議書訂明，當數碼港落成啟用後，除住宅部分外，所有業權同埋管理權都要畀返香港政府。香港政府豁免數碼港地價78億港元，以及投資10億港元喺鋼綫灣興建基建，其餘建築費需由電訊盈科方面一手包辦。整個項目耗資大概158億港元。電訊盈科可從住宅部分取得利益。香港政府響財政司司長法團下成立咗三家全資擁有嘅私人公司，香港數碼港發展控股有限公司、香港數碼港管理有限公司同埋香港數碼港（附屬發展）有限公司（統稱「數碼港公司」），負責監察數碼港計劃嘅推行。

## 建築

數碼港商業部份由四座寫字樓、數碼港商場同埋數碼港艾美酒店組成，並響2002年至2004年分批落成，提供合共逾10萬平方米嘅甲級寫字樓，以容納百幾間資訊科技同埋有關產業嘅公司。數碼港艾美酒店係一座有173座房嘅5星級酒店。住宅項目貝沙灣包括大概2,800個高級住宅單位，響2004年至2008年分批落成。

數碼港附設嘅零售及娛樂中心面積有27,000平方米，設施包括商場、戲院、酒店、數碼媒體中心、網絡操作中心、香港無線發展中心、會議及展覽中心同埋公共交通交匯處等。

### 資訊科技／電訊基建設施同服務
* 1至10吉比特內部專用網絡
* 120條頻道衛星電視共用天線系統
* IP電話同埋綜合訊息傳送系統
* 光纖或電纜樓宇布線系統
* 網絡操作中心
* 租戶專用數據中心
* 無線局部區域網絡

### 設施
* 數碼港會議及展覽中心（網頁）
* 科技中心（http://www.cyberport.hk/en/about_cyberport/our_5_centres/technology_centre）
* 企業發展中心（http://ecentre.cyberport.hk/）
* 香港移動體驗中心（http://hkwtia.org/）
* 數碼港艾美酒店（網頁）
* 數碼港商場（網頁）
* GoGYM 健身空間

## 爭議
響2000年，政府響未經公開招標嘅情況下，將鋼綫灣臨海優質地皮免地價批畀李澤楷嘅盈科拓展，意圖發展成類似美國矽谷嘅高科技中心。不過咁做引起「官商勾結」嘅指控，當時各大地產商都強烈不滿，指政府偏坦李嘉誠家族，幾十名喺商政界有一定地位嘅地產商人到政府總部同董建華會面表示抗議。然而，由於數碼港早年嘅出租率偏低，要靠其中嘅高級住宅減低虧蝕，故此曾經有輿論認為數碼港其實係地產項目多過科研項目。過去就算係咁，數碼港近年嘅出租率已經喺八成以上嘅水平，而主要企業租戶包括有微軟、 CSL、IBM、Eurosport同埋先濤數碼企劃有限公司等。最近更公布投資港幣一億，推動數碼港繼續為具前瞻遠見嘅業內人士提供撥款同埋互惠嘅網絡支援，從而協助香港資訊及通訊科技界別內嘅新成立公司同埋中小企發展，借助Web 3.0等新興市場趨勢帶領業務成功。

## 管理層
香港數碼港管理有限公司負責數碼港計劃嘅發展、管理同埋營運。

* 董事局主席：陳細明先生
* 行政總裁：任景信先生
* 首席營運官：鄭希穎先生
* 首席財務官：李國銘先生
* 首席企業發展官：陳志恆先生
* 首席公眾使命官：陳思源先生
* 首席投資官：陳覺忠先生
* 項目總監 : 余達彰先生

### 核心活動領域
* 園區創建：發展同埋管理數碼港園區，務求為數碼港建立發展框架以實踐所訂立嘅發展目標，尤其著重積極推動可持續發展嘅方案。
* 企業發展：營運數碼港數碼娛樂培育暨培訓中心同埋數碼港創意微型基金（CCMF），投入資源以接納更多高發展潛力嘅本地新成立企業同埋創業家，並擴充CCMF嘅規模以激發資訊及通訊科技業界嘅創意同埋創新科技。
* 科技：應用創新同埋高端科技以提供領先嘅資訊及通訊科技基礎設施，從而推動香港策略性資訊及通訊科技業集中地嘅建立同埋發展。
* 協作：協助本地資訊及通訊科技業同海外地區響兩大方面合作：商業聯盟同埋人才交流；建立互惠網絡以協助資訊及通訊科技業嘅中小企開拓同埋把握海外同埋內地市場嘅商機。
* 知識及人才：推動以知識為本嘅計劃，轉化香港成為共融嘅知識型數碼經濟體系；舉辦世界級會議、啟發性培訓同埋比賽，同時促進創造更多資訊及通訊科技業相關嘅職位，同埋推動與數碼共融有關嘅計劃以縮窄數碼鴻溝。

## 交通
**交通路線一覽**

;港鐵
*南港島綫數碼港站（規劃緊）
;巴士

;非專利巴士
*來往南昌站、九龍塘同埋油塘（繁忙時間服務，由數碼港嘅物業管理公司安排）
*另外響數碼港舉行大型展覽會時，主辦機構有時會開設免費穿梭巴士來往港島各區。
;專線小巴

;公眾碼頭：
*數碼港碼頭
;停車場
*過800個車位以時租或月租形式畀數碼港租戶同埋訪客租用


## 相

File:Aerial view of Cyberport.jpg|數碼港鳥瞰圖
File:Podium at Cyberport.jpg|數碼港二座 - 數碼廣場
File:Cyberport 3.jpg|數碼港三座
File:Cyberport 3 - Function Rooms.jpg|數碼港三座 - 會議廳
File:Cyberport Network Operations Centre.jpg|數碼港網絡操作中心
File:Cyberport.jpg|數碼港
File:Night View of Cyberport.jpg|數碼港夜景


## 睇埋
*香港科學園

## 參考

## 出面網頁

*
* 數碼港商場官方網頁
* 數碼港艾美酒店官方網頁
* 新浪香港文章
普通長耳蝠

**普通長耳蝠**（*Plecotus auritus*）係屬於蝙蝠科，長耳蝠屬嘅動物。成年蝙蝠身長4.5-4.8 厘米，尾長4.1-4.6厘米，翼長4-4.2厘米，耳仔長3.3-3.9厘米。齒式為：I{2 \over 3} C{1 \over 1} P{1 \over 2} PmP{1 \over 1} M{3 \over 3} 

## 習性同分布
普通長耳蝠係一種飛得比較慢嘅蝙蝠。主要生活喺森林、樹洞、岩洞以及家舍。佢嘅物種嘅模式產地喺瑞典。

分布於歐亞大陸。由英國，法國以至中國，韓國，日本。中國地區包括黑龍江、青海、內蒙古、甘肅、河北、陝西、山西、新疆、吉林、四川等地。

## 回聲定位
普通長耳蝠喺日頭會飛入森林度搵食，主要食飛蛾同伏喺樹葉上嘅昆蟲。雖然會用回聲定位搵食，但亦都用雙眼搵食（Stevens 2005）。佢哋會發出27至56kHz嘅音頻，但一般發出45 kHz同平均每秒2.5米。

## 亞種

**P. auritus auritus*(**Linnaeus**, 1758)
**P. auritus begognae*(**de Paz**, 1994)
**P. auritus homochrous*(**Hodgson**, 1847)
**P. auritus sacrimontis*(**G. M. Allen**, 1908)
**P. auritus uenoi*(**Imaizumi y Yoshiyuki**, 1969)

## 相

File:Haeckel Chiroptera Plecotus auritus 1.jpg|由生態學家Ernst Haeckel畫嘅普通長耳蝠
File:Haeckel Chiroptera Plecotus auritus 2.jpg|佢個頭
File:plecotus_auritus_ras.jpg|R. A. Sterndale, 1884
File:Ohrenfledermaus-drawing.jpg|Alfred Brehm所畫嘅普通長耳蝠（1927年）


## 參考

* 1.0 1.1 中國科學院動物研究所. 普通長耳蝠. 《中國動物物種編目資料庫》. 中國科學院微生物研究所 [2009-03-27].  
* Кузякин А. П. Отряд рукокрылые. Ordo Chiroptera // Определитель млекопитающих СССР / ред. Н. А. Бобринский. М., Советская наука, 1944: 59-108.
* Woodland Management For Bats Guide
* 
*  (2005): The role of eyespots as anti-predator mechanisms, principally demonstrated in the Lepidoptera. *[[Biological Reviews|Biol. Rev.]]* **80**(4): 573–588.  (HTML abstract)

## 睇埋
*中國哺乳動物

## 出面網頁
*ARKive Photographs
縞

**縞**係白色生絹，薄兼紋細。《說文》話係鮮色，查實係鮮巵。

## 史
縞喺先秦時代就有。《書》《禹貢》有話，「厥篚玄纖**縞**」。到之後《漢書》《韓安國傳》，「強弩之末。力不能入魯縞」，就講明縞薄。

## 睇埋
*縞素，喪服
*縞紵，饋贈。
張良

**張良**（），字**子房**，畀漢高祖劉邦封做漢留侯，謚號文成。潁川城父（即係今日嘅河南省許昌市）人。張良因為喺博浪沙（今日嘅河南原陽縣）暗殺秦始皇失敗，為咗避難而改名。

張良係漢朝開國功臣同埋劉邦嘅謀臣，同蕭何、韓信並稱「漢初三傑」，世人尊稱佢做「謀聖」。司馬遷寫《史記》，記劉邦評張良「運籌帷幄，決勝千里｣。

## 參考
*《史記·卷055·留侯世家》
Meta

**meta**（希臘文μετά）係之後咁解，亦都有附加嘅意思。佢係字嘅前綴，指某啲嘢之後，或者某啲嘢附帶嘅嘢。佢嘅作用，同拉丁文前綴ad-同post-類似。一啲科學名，將附加就演變成，帶有旁支嘅意思。亦可以由之後附加，解成之外。英文將佢字義擴大，指一個概念上面，加多一層抽象解釋，用以完善之前概念。英文亦演變出關於某啲嘢嘅意思。

由於meta意思繁多，有時學者都會搞錯。例如阿里士多得編過兩本書講物質，即 physics，後人將佢改名，有一本叫physics，而之後一本叫meta-physics。meta-physics係physics之後一本書咁意思。拉丁學者誤將meta-physics解成physics之外，再將meta-physics當成物質以外，例如講有無神之類，變成形而上學之意。

英文有好多字加做頭，意思通常係講某類嘢嘅同一類嘢，例如metadata，指有關資料嘅資料，meta-language就係描術語言嘅語言。
2010年亞洲運動會

**第十六屆亞洲運動會**（****），喺2010年11月12號到11月27號期間喺中華人民共和國廣州舉行。

呢一次係中國大陸第二次搞亞洲運動會，第一次係喺1990年喺北京舉行。

呢一屆有45個國家同埋地區參賽，競逐42個比賽項目。

## 連出去
*  廣州亞運官網
一介

**一介**係唐字，有兩種意思，一係微細，二係一人。

## 微細
介同芥相通，芥有好細嘅意思。《孟子》《萬章》有話，「一介不以與人。一介不以取諸人。」

## 一人
介同个古時相通，个，一人咁解。《書》《秦誓》有寫，「如有一介臣。」，而《大學》寫「若有一个臣。」見得兩者相通。《左傳》《襄八年》有寫，「不使一介行李告于寡君。」

## 註
九龍巴士61X線

**[[九龍巴士]]61X線**係香港一條來往屯門巿中心同埋九龍城碼頭嘅巴士線，經屯門公路、龍翔道、彩虹道、馬頭涌道。

## 歷史
*1986年4月7號：九巴開辦61X線，來往屯門市中心同埋九龍城碼頭，係屯門區以至成個新界西北第一條來往九龍中同埋九龍東南區嘅巴士線。
*1995年4月25號：61X線增派冷氣巴行走。
*1998年8月18號：61X線改經汀九橋、長青隧道同青葵公路，唔經荃灣路。
*2002年10月19號：61X線全線車隊改用冷氣巴服務。
*2004年2月8號：61X線新界總站由屯門市中心延長去屯門西鐵站（家下九巴叫屯門鐵路站），以舒緩屯門市中心總站擠逼情況，同時將服務範圍擴展去屯門新墟一帶。
*2010年5月7號：去九龍城碼頭方向，喺土瓜灣道近明倫街加設分站。

## 班次
;星期一至六
*屯門鐵路站開：05:35-23:20，每10-20分鐘一班
*九龍城碼頭開：06:10-23:52，每10-20分鐘一班

;星期日及公眾假期
*屯門鐵路站開：05:35-23:20，每11-20分鐘一班
*九龍城碼頭開：06:10-23:52，每11-20分鐘一班

## 現時車費
*全程：HK$13.9
**畢架山花園至九龍城碼頭：HK$6.4
**豐景園至屯門鐵路站：HK$4.3

### 八達通轉乘優惠
*喺上咗61X線巴士之後兩個半鐘內轉2F或211線，或者由上述路線轉61X線，第二程車可獲$4.2優惠，若果第二程車嘅車費平過$4.2，就可以唔使錢轉車。

## 行車路線

*去九龍城碼頭：
**屯門鄉事會路、海珠路、海皇路、皇珠路、屯門公路、青朗公路、長青公路、長青隧道、青葵公路、呈祥道、龍翔道、龍蟠街、鳳德道、彩虹道、太子道東、馬頭涌道、木廠街、土瓜灣道、新碼頭街

*去屯門鐵路站：
**新碼頭街、土瓜灣道、馬頭角道、馬頭涌道、太子道東、彩虹道、龍翔道、呈祥道、青葵公路、長青隧道、長青公路、青朗公路、屯門公路、皇珠路、海皇路、海珠路、屯門鄉事會路

### 車站一覽

## 參考
*61X資料
*61X路線介紹

## 睇埋
*九龍巴士62X線

## 出面網頁
*九巴61X線官方網站路線資料
巴士拉

**巴士拉**（；，音Al-Baṣrah），舊稱**弼士囉**（），喺伊拉克東南部、底格里斯河同幼發拉底河交彙處，係伊拉克第二大城市同埋最大港口，亦係巴士拉省首府。呢個城市係北半球入面，其中一個最熱嘅城市。喺1921年7月8號，當地出現過58.8℃嘅極端最高氣溫。

舊史嘅巴士拉市內水道同運河縱橫交錯，畀人叫過做「東方威尼斯」，係伊拉克好出名嘅旅遊勝地。歷史上，巴士拉重係阿剌伯文化、科學、商業同金融中心。據史學家考證，巴士拉港係世界上最古老嘅港口之一。

雖然喺1982年，巴士拉嘅人口去到91萬。但係喺兩伊戰爭同海灣戰爭期間，佢都受到好嚴重嘅破壞，搞到城市人口流離失所。

## 名

呢個城市雖然話喺歷史入面，有好多唔同嘅版名，但係「巴士拉」呢三個字係佢大多數當地啲人講得最多嘅。喺阿剌伯文入面，「巴士拉」就係「侍衛」噉解。佢係用嚟暗示喺成立呢座城冇幾遠嗰陣，阿剌伯嘅軍事基地攻打薩四利安基地嗰度。有啲參攷就話個名喺波斯文度嚟嘅，就係「有好多條路到」噉解。而其它有拗數嘅名係從阿剌冪文（敘利亞嘅一種語言）嚟，話係「定居點」或「屋仔」噉解。

不過喺準穆斯林地區，呢度當地啲人成日都話佢係「卡列巴」，就係因為舊時阿剌伯地區嗰陣就係嗌呢個名。喺呢座城起咗之後先至改咗包括「伊拉克之母」或「阿剌伯水庫」或「快哈」等好多好多個名。

## 地理
呢個城市就喺沙迪艾阿剌伯水路嘅下游（差唔多到波斯灣附近嘅入海口度），喺沙迪艾阿剌伯水路同巴士拉水路之間嘅位，各有一大堆運河同水道經過呢度，變咗伊拉克嘅灌溉業同其它農業最緊要嘅地區。而且呢堆運河都係帶嚟咗好多交通方便嘅同時，重帶咗好多運輸便利，例如阿剌伯地區嘅貨物可以一次過運輸到呢度，唔使搞乜中轉站呢啲嘅，但係都出現咗至少兩方面嘅問題，因為運河成日都出現水污染同亂掟垃圾。而巴士拉距離波斯灣凈係得110公里到。

## 氣候
巴士拉嘅氣候係熱帶沙漠氣候，全年得好少雨落，但係由於佢靠近海邊，所以比其它熱帶沙漠氣候嘅城市嚟講，都多咗啲降水噉。

### 最熱嗰時
巴士拉喺每年夏天嗰陣，呢個城市就好鬼熱辣辣，比中國新疆地區嘅吐魯蕃地區重熱。因為呢個城市嘅氣溫喺地球入面，算係其中一個最熱嘅城市。喺每年嘅6月、7月同8月，平均氣溫都可以去到＞40℃，而且喺7月份，差唔多去到45℃到。若果喺夏天，街邊稍微丼一粒白磷片，未到地下都可以着火；喺室外稍微放密封性保存得比較好嘅銣或銫單質，唔使幾耐即刻變液體。

據有史記載，巴士拉當地最高溫嗰時就係1921年7月8號出現嘅58.8℃嘅極端最高氣溫。

### 最凍嗰時
雖然話巴士拉喺每年夏天就好鬼熱辣辣，但係冬天嗰時都好暖吓，平均氣溫都去到20℃到，不過冬天有時晚黑嘅最低溫都可以低過0℃。

### 濕度方面
巴士拉嘅濕度方面，雖然話冬天嗰陣成日都超過90%嘅濕度，嗰時當地嘅地下成日都差唔多係個沼澤地噉。但係夏天幾乎係冇雨落咁滯嘅。

## 註
大棕蝠

**大棕蝠**（*Eptesicus serotinus*）係蝙蝠科，棕蝠屬嘅動物。物種嘅模式產地喺法國。，分布喺歐洲以至中國嘅貴州、河南、山東、四川、江蘇、新疆、福建、浙江、天津、江西、黑龍江、雲南、廣西、陝西、甘肅、河北、吉林、寧夏、安徽、內蒙古、上海、山西、遼寧﹑台灣等地。呢種蝙蝠常見喺樹林、岩洞以及家舍，翼長可以伸到370毫米，齒式係\frac{2.1.1.3}{3.1.2.3}。

## 回聲定位
呢種蝙蝠所發出嘅音頻大約25-55 kHz，平均每秒8.8米發出31 kHz。

## 亞種
*雲南亞種（*Eptesicus serotinus andersoni*, Dobson 1871）。分布喺中國嘅安徽、雲南、江蘇、福建、浙江、台灣等地。模式產地喺雲南騰沖。

*台灣亞種（*Eptesicus serotinus horikawai*, Kishda 1924），又叫**崛川氏棕蝠**。分布喺台灣等地。模式產地喺台灣。

*甘肅亞種（*Eptesicus serotinus pallens*, Miller, 1911）。分布喺中國黑龍江、內蒙古、河南、河北、山東、吉林、陝西、遼寧、山西、甘肅、新疆、四川等地。模式產地喺甘肅。

* *E. serotinus serotinus*（Schreber, 1774）

* *E. serotinus boscai*（Cabrera, 1904）

* *E. serotinus pachyomus*（Tomes, 1857）

* *E. serotinus pashtonus*（Gaisler, 1970）

* *E. serotinus shirazensis*（Dobson, 1871）

* *E. serotinus turcomanus*（Eversmann, 1840）

## 相

File:Vespertilio murinus 2.jpg|大棕蝠


## 參考
* 


## 睇埋
*中國哺乳動物
*台灣哺乳動物
*蝙蝠
魔獸世界

《**魔獸世界**》 係遊戲公司暴雪娛樂2004年11月開始發出嘅一套奇幻網上電子 RPG，遊戲內容延續咗之前《魔獸爭霸》系列《冰封王座》故事設定。
大穿山甲

**大穿山甲**（*Manis gigantea*）係鱗甲目中最大嘅一種。公比較大隻，身長可達140厘米，乸長125厘米。鱗片大塊，啡色至啡色不等。佢個學名係由德國動物學家Johann Karl Wilhelm Illiger喺1815年定名嘅。

## 分布
大穿山甲現時最大嘅種群喺烏干達、坦桑尼亞，同肯雅西部，分布喺撒哈拉沙漠直到雨林有佢蹤影。鍾意喺有水源同白蟻數量豐富嘅地點生活。

## 習性
因為大穿山甲係夜行性嘅，所以目前對佢哋嘅認識唔多。鍾意食白蟻同螞蟻。好似狗咁，會周圍分泌體作為溝通媒介。識得爬樹。

## 處境
因為伐林，生境地縮減，加上大量捕殺嚟食同做藥引嘅關係，數量大幅減少。

## 睇埋
*鱗甲目
中華民國國旗歌

**國旗歌**，又叫**中華民國國旗歌**，係升降中華民國國旗嗰陣奏嘅歌，由戴傳賢（戴季陶）作詞、黃自作曲。世界各國只係得中華民國為升降國旗另訂歌曲，而唔用返國歌。

## 歌詞
山川壯麗，物產豐隆；

炎黃世胄，東亞稱雄。

毋自暴自棄，毋故步自封，

光我民族，促進大同！

創業維艱，緬懷諸先烈；

守成不易，莫徒務近功。

同心同德，貫徹始終，青天白日滿地紅。

同心同德，貫徹始終，青天白日滿地紅！

## 睇埋
*中華民國國歌
*中華民國國旗
中華民國旗

**中華民國國旗**，係中華民國嘅國旗，而家用緊將青天白日圖案放響紅旗左上角，所以又叫**青天白日滿地紅旗**。

呢面旗由1924年6月30號開始被國民政府採用，到1928年蔣介石北伐成功後，推廣到全國使用。

1949年中國共產黨奪得中國大陸控制權，改埋國旗（五星紅旗），自此中華民國旗只係響民國政府實質控制嘅台澎金馬地區用。

而響1911年中華民國成立到北伐成功之前嘅北洋政府，係用五色旗做中華民國旗。

## 睇埋
*中華民國徽
*中華民國國旗歌
*中華人民共和國旗

## 出面網頁
* 
*
汕尾

（外文名：Shanwei、Swabue、Hailufeng）係華南一城，亦係一埠，喺廣東東啡，緊靠南中國海，紅海灣西邊。家下係中華人民共和國地級市，叫，管海豐同陸豐兩地，好多時又畀人叫做。當地主要講海豐話、客家話同埋粵語。汕尾市西邊係惠州，北邊係梅州同河源，東邊就係揭陽。汕尾位於珠江三角洲同粵東沿海丘陵區嘅交叉，東邊離汕頭160公里，西邊離深圳120公里。汕尾地勢西北高，東南低，西北邊有蓮花山脈，東南邊係低山丘陵同濱海平原。螺河、黃江等等河喺汕尾從北向南流入南海，海岸線455公里倒，擁有沿海有大有細嘅島881個。汕尾人民市政府市政廳喺城區汕尾大道429號。

## 註

## 考
趾骨

**趾骨**（英phalanx，眾數phalanges）係生理上，足骨前端，左右腳各十四節骨，即係喺腳趾部份。第一趾有兩節，二到五趾各有三節。趾骨同指骨數一樣，分別只生喺手定腳。
拱廊

**拱廊**係指由一連串拱構成嘅走廊，好多時都響室外，西洋、亞剌伯建築都有機會見到。
騎樓

**騎樓**，係露臺，向出角位，有柱支撐。騎樓可以幾層樓高。騎樓下面叫**騎樓底**，通常係街來，可以畀行人遮日擋雨。若可成條街騎樓連成一氣，就好似有蓋走廊咁，咁騎樓底嘅舖，人客買嘢都唔會怕日曬雨淋。
1991年FIFA女子世界盃

**1991年FIFA女子世界盃**係頭一屆FIFA女子世界盃，1991年11月6號到11月30號響中國廣東度搞，最後美國隊贏咗。
瑤族

**瑤族**（；中國標準羅馬字：**Yao**，字母代碼：**YA**，數字代碼：**13**；）係中國一少數民族，有大約260萬響中國境內，分佈響廣西、湖南、廣東、雲南等地。越南亦都有大約47萬瑤民，亦有部份住響老撾同泰國北部等地。

## 攷
畲族

**畲族**（畲讀蛇，； 客家白話字：Chhià-chhu̍k ；中國標準羅馬字：**She**），有時會寫做**佘族**、**畬族**，係中國一少數民族，有大約71萬響中國境內，分佈響福建、浙江、江西、貴州、廣東、湖南等地。

## 攷
信興廣場

**信興廣場**係中國深圳市一座摩天大廈，位於羅湖區深南東路，係深圳市嘅重要標誌。大廈高69層，總高度383.95米，實高324.8米，曾經係深圳第一高樓，亦係目前世界第11高嘅樓。大廈喺1993年開始起，1996年完工。

因為信興廣場所佔土地嘅成交價係當年深圳市土地拍賣交易最高價格，被稱為「地王」，因此公眾稱之為**地王大廈**。

大廈嘅主要用途係辦公室，而大廈頂層亦有觀光服務，可以俯瞰深圳市景。

## 建築設計
大廈由*K.Y. Cheung Design Associates*起。大樓建築體形嘅設計靈感，源自中世紀西方嘅教堂同埋中國古代文化中通、透、瘦嘅神髓，佢嘅闊同高比例係1：9，創造世界超高層建築「扁」最「瘦」嘅記錄；33層高嘅商務公寓最引人注目嘅設計係空中泳池，空間跨距約25米，高20米，上下延伸由9層至16層。

## 交通
公共汽車：
*蔡屋圍/地王大廈/深圳書城：觀光購物線、觀光巴士線、東部假日專線1、N3、N5、3、7、10、12、14、29、85、101、103A、103B、104、113、K113、203、204、214、215、223、302、311、335、352、378

軌道交通：
*大劇院站（深圳地鐵1號線）

## 睇埋

*平安國際金融中心‎
*京基100
*賽格廣場
*彭年廣場
*深圳發展銀行大廈
*華潤萬象城
FIFA女子世界盃

**FIFA女子世界盃**，係女子足球界最重要嘅比賽，由國際足球協會（FIFA）主辦。參賽隊代表FIFA嘅會員國。自1991年中國女子世界盃開始每四年一次，最近一屆嘅決賽周喺2023年舉行，由澳洲同埋紐西蘭主辦。

## 過去嘅比賽
*1991年FIFA女子世界盃
*1995年FIFA女子世界盃
*1999年FIFA女子世界盃
*2003年FIFA女子世界盃
*2007年FIFA女子世界盃
*2011年FIFA女子世界盃
*2015年FIFA女子世界盃
*2019年FIFA女子世界盃
*2023年FIFA女子世界盃

## 睇埋
*FIFA世界盃
百頁

**百頁**（），學術上叫**重瓣胃**（），係反芻動物嘅第三個胃，用嚟吸水同發酵，因為睇落好似有好多頁紙，所以有咁嘅名。

牛嘅百頁俗稱**牛柏葉**（），係廣東嘢食，響打甂爐同點心都見到。**牛柏葉**等於古文入面嘅**牛百葉**，例如《韻會》「百葉，牛肚也。」《說文解字》膍：牛百葉也。

## 睇埋
*草肚
*金錢肚
*沙瓜
蜜月

**蜜月**（honey-moon）係西洋講新婚後一個月。現俗新婚夫婦會去旅行，叫**蜜月旅行**，**新婚旅行**，是爲**度蜜月**（又寫**渡蜜月**）。

## 史
蜜月係條頓人舊俗。新婚後日日飲蜜糖水或者蜂蜜酒，飲足三十日，即成個月。所以就叫蜜月。

## 註
公仔紙

**公仔紙**係舊時細路玩嘅嘢，係一張張用紙做嘅卡片，形狀大細唔定，上面印有公仔圖案，所以叫公仔紙。

## 玩法
*兩家對手放嚮手心，對拍，之後公仔紙掉落地，公仔向天勝出，向地嘅公仔紙叫輸咗。一般相信公仔紙個公仔勁啲會容易勝出，例如關公、李小龍、超人或孫悟空咁。

## 睇埋
*閃卡
活方商場

**活方商場**（Woodhouse）係香港尖沙咀一間商場，位於重慶大廈地庫，只有地庫一層。雖然商場設喺重慶大廈地庫，但出入口唔同，位於重慶大廈隔離。

活方商場以日式地下街商場模式經營，集結潮流時裝、品味名物，以及文化餐飲三大消費消閒元素。活方係周大福集團旗下物業，2009年11月開始營業。

佢嘅前身係一間24小時營業嘅商場。

## 舖頭

## 交通
港鐵
*西鐵綫：尖東站L2出口往旺角方向行大概兩分鐘
*荃灣綫：尖沙咀站E出口斜對面

巴士線：13X、26、35A、41A、81C、208、219X

## 出面網頁
* 活方商場
燈謎

**燈謎**係唐人燈籠下嘅謎語，解謎就叫**估燈謎**又叫**猜燈謎**。燈謎亦叫**文虎**。

一年有兩次估燈謎：元宵同中秋。

## 註
一夫

**一夫**係唐字，有兩個意思。一係獨夫，二係一人。

## 獨夫
一夫可以解做獨夫，即係暴君。《孟子》《梁惠王》有話：「賊仁者謂之賊。賊義者謂之殘。殘賊之謂之一夫。」

## 一人
一夫可以解做一人。《書》《君陳》有話，「無求獨於一夫。」

## 註
合成數

**合成數**係指一啲除咗1同埋自己之外，仲可以俾第二啲自然數除得盡嘅數字。否則，就係質數。合成數可以因式分解，化成一串質數相乘。

頭二十個合成數包括4、6、8、9、10、12、14、15、16、18、20、21、22、24、25、26、27、28、30、32。
小斑獛

**小斑獛**（*Genetta genetta*）係一種靈貓科食肉目。係靈貓嘅近親。而家有14種獛，分布喺非洲、中東、歐洲嘅西班牙、葡萄牙、法國等地。亦有少部分喺籠度走甩喺德國、荷蘭等地。 

## 特徵
呢種似貓嘅動物，有淺灰色嘅皮毛，同一條有間條嘅長尾，身上布滿黑色斑點。同其他獛一樣，頭細而尖長，有大耳仔同眼，較短嘅腿加埋有伸縮自如嘅爪，獛公比乸大隻，幼仔毛色偏深灰色。

## 習性
小斑獛係一種夜行動物。鍾意住喺樹林，沼澤地帶。食小動物為生，包括雀鳥、兩棲類、爬蟲類、昆蟲，甚至野果。係一流嘅爬樹高手。

## 亞種
響美國同亞洲地區曾經有人將佢引入嚟養。
30 個亞種：
* *Genetta genetta afra*（北非洲）
* *Genetta genetta balearica*（Majorca, Balearic Islands）
* *Genetta genetta felina*
* *Genetta genetta genetta*
* *Genetta genetta granti*（阿拉伯西南面）
* *Genetta genetta hintoni*
* *Genetta genetta isabelae*（西班牙Ibiza）
* *Genetta genetta pulchra
* *Genetta genetta pyrenaica*（法國Pyrenees）
* *Genetta genetta rhodanica*
* *Genetta genetta terraesanctae*（Israel）
* *Genetta genetta senegalensis''（西班牙Sudan）

## 相

File:Genetta genetta 01 by Line1.jpg
File:Genette-drawing.jpg|小斑獛嘅畫
File:Excrementos de jineta.001.JPG|


## 睇埋
* 南非哺乳動物
邑入

**邑入**係封邑嘅租稅。《史記》《孟嘗君傳》有講，「邑入不足以奉客。」

## 註
李松慶

**李松慶**（），人人叫佢「**愛心老闆**」，1986年喺香港何文田愛民邨「冬菇亭」開咗間叫**明利油器粥品店**嘅粥檔。響金融海嘯期間，佢每日免費派粥畀邨入面嘅老人家食，後尾俾電視台報導而出晒名，佢間粥檔都畀人叫做「愛心粥檔」。

## 底細
李松慶細個嗰陣住喺九龍城嘅天台鐵皮屋。1962年，颱風溫黛打到嚟香港，佢屋企俾颱風吹毀。好在當時小學嘅校長同同學仔幫手，籌咗90蚊畀佢一家度過難關。

1986年，李松慶同屋企人為咗完成老竇嘅心願，喺何文田愛民邨「冬菇亭」頂咗間粥檔嚟做。點知1992年7月13號，冬菇亭發生咗一場大火，佢間粥檔都燒光燒淨。佢當時諗過索性執咗間粥檔，但係邨入面萍水相逢嘅校服店老闆，同埋佢一個老伙計，一齊拎咗幾十萬出嚟借畀佢應急，於是佢先裝修開返間粥檔。

因為自己成日受到人家嘅恩惠，深深明白雪中送炭幾咁好，所以佢能力做得到嘅話，都一定會盡力幫人。佢嘅座右銘係「人為善，福雖未至，禍已遠離。人為惡，禍雖未至，福已遠離。」。

2008年9月，「金融海嘯」爆發，佢本來同朋友夾份買的士，但係個朋友甩底，之後就接到皇冠車行通知話佢中咗「黃金大獎」，贏到價值15萬嘅金條。查實，佢幾年前已經開始半價賣粥畀幫襯粥檔嘅老人家，既然突然之間賺咗筆橫財，就索性改做每朝免費派粥。自從「免費派粥」嘅善舉傳開咗之後，唔少有心人主動捐錢或者物資畀佢支持佢，而專登嚟幫襯嘅客人都一日比一日多，粥檔生意不跌反升。

2008年11月，李松慶話自從傳媒報道佢間粥檔免費派粥畀老人家之後，每日都吸引咗大批市民嚟幫襯，令佢鋪頭多咗好多生意。雖然粥檔已經請多咗人手，但係仍然搞唔掂；李松慶重病埋，連佢老婆都因工受傷。但係喺辛苦背後，有街坊質疑佢做嘅嘢，重話佢賣嘅白粥得七成滿，但係派嘅粥就滿到瀉，暗指佢只靠賺客人錢派粥，唔係真正自掏腰包。佢對呢啲閒言閒語非常唔服氣，決定要暫停開鋪，等自己同老婆「停一停，抖一抖」。抖咗個幾月之後，粥檔響2009年1月頭重新開返，重繼續免費派粥畀老人家；休息嗰陣，佢租埋隔離嘅吉舖。

## 新聞
*2008年10月，熟食亭嘅業主領匯，主動搵李松慶傾，畀佢以優惠租金每月10,500蚊租埋隔離嘅吉舖。

*2009年2月，粥檔逆市加價令一啲街坊唔滿意；李松慶解釋粥檔已經四年冇加過價，但係來貨成本上漲咗好多，例如食油來價就升咗成倍，所以所有食品都要加價1蚊。

*2010年10月17號，響亞洲電視搞嘅《2010年度第一屆感動香港十大人物頒獎禮》，榮獲「**感動香港十大人物**」之一。

## 參考
黑龍江省

**黑龍江**（；普通話拼音：），簡稱，係中國東北地區嘅省，省名以中俄界河黑龍江來命名，呢條江嘅滿文名叫Sahaliyan ula，意思係「黑河」，省名同江名都係意譯自滿文。北面同東面係俄羅斯，南面接住吉林省，西面接住內蒙古。佢嘅省城係哈爾濱市。

全省由西北到東南都係連續嘅山地，包括大興安嶺、小興安嶺、完達山、張廣才嶺等山脈，其中好多係火山。而西南部嘅松嫩平原係主要嘅農業區同人口聚居區域。黑龍江、烏蘇里江同埋松花江交滙嘅地區就係三江平原，入面有大片沼澤濕地，係著名嘅「北大荒」，中國派咗建設兵團去開墾呢啲地方。中國邊疆最東點（黑瞎子島）同埋最北點（漠河）都響黑龍江省。

黑龍江省係中國鐵路通車里程最長嘅省，幾乎所有重要城市都有火車接駁；公路、內河航運都好發達；省入面有兩個國際機場，分別係哈爾濱太平國際機場同牡丹江海浪機場，機場航線可以飛去全國重要城市，同埋少數境外城市。

## 史
### 上古
喺黑龍江嘅雙鴨山地區，考古發現七千年前嘅人類遺蹟。最初時，今日嘅中國東北地區有三大民族：肅慎、、東胡。當中原入到商周時期，而家黑龍江嘅居民係啲肅慎部落，佢哋靠遊獵爲生，據史料佢哋曾經向周成王進貢弓同箭。

濊貊係濊人同貊人嘅合稱，佢哋唔係遊牧民族，而靠農業生存。夏商時，濊人住喺山東半島，係東夷民族。周滅商後，濊人畀周朝逼到大部份遷徙去東北，以松嫩平原爲中心定居，不過佢哋活動範圍好大，最南去到長城以北，挨近燕國，而喺遼河以東接續到肅慎人。西周時，濊人朝貢過周王室。春秋時，齊桓公對濊人發動過戰爭。戰國時，濊人開始從事農業同漁業，黍米成爲濊人嘅主糧。呢時濊人已經入到原始社會末期，過住生活。貊人係蒙古草原嘅遊牧民族，佢哋講阿爾泰語系嘅話。

## 氣候
黑龍江屬中溫帶同寒溫帶之間嘅溫帶季候風氣候，年均溫度-4℃到5℃，從東南部出發，越往西北越凍，東南部同西北部嘅年均溫差近10℃。一月氣溫係-32℃到-17℃，七月氣溫係16℃到23℃。一年當中好天較多，有90日到120日係無霜期。年均降雨量400到700毫米。春天嗰時松嫩平原同三江平原有豐富嘅風能。

## 註

## 攷
嘉兆臺

**嘉兆臺**（**The Grand Panorama**）係香港島西半山區一個私人屋苑，嚮羅便臣道10號，近聖心教堂南邊。

嘉兆臺有一個住客入口嚮堅道Cramercy地盤格離，嘉兆臺有自己嘅私人住客會所、網球場、露天游水池、私人停車場咁。

嘉兆臺有5幢多層大廈住宅，都可以望中環樓景，中高層重可以望維多利亞港中環煙花景同埋灣仔區會展景。

嘉兆臺嚮1992年由香港地產發展商恆基兆業那住長江實業起出嚟，嘉兆臺業主一般叫做香港中產階級，因為每個住宅樓盤單位都市值千幾萬港紙。

嘉兆臺住戶唔少係中環人或者外國人專業人士。
Neway

**Neway**（前稱**新時代卡拉OK**）係卡拉OK集團，喺2021年香港有12間分店，澳門有兩間分店，馬來西亞有八間分店。2021年5月4號，集團旗下公司 Neway Music Limited，俾代表環球、華納、新力三大唱片公司嘅債權人香港卡拉歌曲版權聯盟有限公司，入稟高等法院提出清盤呈請，排期2021年7月28號進行聆訊。而公司員工表示，喺4月初出糧日都未收到人工，不過分店都繼續照常營業。

Neway喺1993年開設首間分店，初期主要喺商業中心區開，例如旺角、尖沙咀等。其後亦喺新市鎮同其他地區開設分店，以迎合市民生活所需。Neway喺2000年代成立Neway Star，成為香港首間由卡拉OK開設嘅唱片及經理人公司。

過往Neway曾經同加州紅合伙成立「同成發展有限公司」，爭取東亞唱片、環球唱片等公司嘅新歌試唱，但喺2008年拆伙。由於同成發展實際運作由加州紅負責，所以Neway曾一度失去東亞唱片等公司嘅獨家試唱權。

2008年底，Neway取得金牌大風新歌嘅獨家試唱權。2009年，更先後取得東亞唱片以及A Music新歌嘅獨家試唱權。

1990年代尾，香港幾間卡拉OK集團嘅惡性競爭甚至倒閉，導致香港卡拉OK市場最終只剩番加州紅同埋Neway兩個集團形成寡頭壟斷。Neway最終喺2010年3月初完成收購加州紅，並以兩個品牌繼續運作，外界預料Neway會壟斷香港嘅卡拉OK行業。但Neway最終都無兌現承諾，喺同年5月31號關閉最後一間位於元朗嘅加州紅做裝修（喺2010年重新裝修成為CEO Neway，同年11月開業），正式壟斷業界。壟斷情況喺同年底Red MR成立後被打破。

除咗Neway本身嘅品牌外，Neway亦營運CEO Neway嘅品牌，以較優質服務去吸引高消費嘅顧客幫襯。CEO Neway除咗以獨立品牌運作外，每間房亦會加設獨立洗手間，並加設多部電視以營造較立體嘅影像，裝潢亦比一般Neway豪華，不過整體收費就比一般Neway貴。至於以Neway City營運嘅店舖則以較一般Neway多卡拉OK房去運作，實際上同一般Neway大同小異。

## 人
*薛濟傑：中星集團（前身係中大印刷）前主席兼創辦人
*薛世恆：打理Neway卡拉OK、星娛樂、Neway Star
*薛嘉麟：中星集團主席
*薛世恆嘅女友係TVB藝人陳法拉。
*佢細佬薛嘉麟嘅女友係模特兒諸葛梓岐。

## 分店
### 香港
註：
■ 為Neway分店；
■ 為Neway City分店；
■ 為CEO分店；
■ 為前加州紅分店（已改以Neway名義營業）；
■ 為前加州紅分店（已改以CEO名義營業）；
■ 為前Red Mr分店（已改以Neway名義營業）；
*灰字斜體*為將開業分店；
灰字刪除線為已結業分店
### 香港

### 澳門
富豪酒店■、中福商業中心■

### 中國大陸
* 廣州：花都馨庭■、北京路■、康王路■
* 深圳：廬山■

### 馬來西亞
* 吉隆坡：Berjaya Times Square■、Fahrenheit 88■、Cheras Plaza■
* 八打靈再也：1 Utama■、SS2■
* 蒲種：Casa Square■
* 巴生：Centro Mall■
* 新山：City Square■
* 梳邦：Jaya Square■
* 檳城：Queensbay Mall■

## 目前向Neway提供新歌試唱嘅唱片公司
*Gain Capital
**Neway Star（Neway獨家）
**星娛樂（Neway獨家）
**中國3D數碼娛樂（合作公司）
*寰亞音樂／東亞唱片 (集團)／華星唱片（Neway獨家）
*太陽娛樂音樂（Neway獨家）
*TVB
**星夢娛樂（Neway獨家）
**TVB Music（Neway獨家）
*星煥國際（Neway獨家）
*蜂鳥音樂（Neway獨家）
*邁亞音樂（Neway獨家）
*愛‧好娛樂（Neway獨家）
*A Music（Neway獨家）
*Starj & Snazz娛樂（Neway獨家）
*musicNEXT（Neway獨家）
*維高文化（Neway獨家）
*大國文化（Neway獨家）
*大名娛樂
*英皇娛樂

## 服務提供
*自選卡拉OK
*膳食（K-lunch、K-buffet）
*免費無線上網
*房間桌面電視（只限部分分店）
*自選電視頻道
*獨立洗手間（只限Neway CEO分店）
*自選點唱站（只限部分分店）

## 參考


## 出面網頁

*
*
*
耶卡謝蓮娜二世 (俄國)

**耶卡謝蓮娜二世**（，俄曆1729年4月21號到1796年11月6號； ）係俄羅斯帝國女皇帝，亦稱**耶卡謝蓮娜大帝**或**嘉芙蓮大帝**（Екатерина Великая ；國語譯「葉卡捷琳娜」），1762年7月9號到1796年11月17號（俄曆1762年6月28號到1796年11月6號）在位。佢本身係德意志人，透過逼老公彼得三世退位而成為俄羅斯皇帝，在位卅幾年見證俄國國力達到顛峰。
筆架山隧道

**筆架山隧道**（英文：**Beacon Hill Tunnel**）係香港一隧道，專行火車，喺筆架山下，九龍塘同大圍之間。佢係九廣鐵路電氣化之時起嘅，可以兩軌行車，取代單軌行車嘅煙墩山隧道。條隧道1981年4月26號全面啟用，而煙墩山隧道亦封咗。

九廣鐵路同香港地下鐵路合併後，家下隧道行港鐵東鐵綫，亦同時行城際直通車往來廣州、上海同北京，亦行火車貨卡。東鐵綫上，隧道喺九龍塘站同大圍站之間。
煙墩山隧道

**煙墩山隧道**（）係香港一隧道，喺煙墩山下。原本係畀火車行，行九廣鐵路。家下畀中華煤氣鋪管輸煤氣用。後尾畀西便十到廿米遠嘅筆架山隧道取代。

## 史
一九零五年打算起九廣鐵路英段時，量地官提咗兩個方案，一係經新界中部，大埔海西岸，不過要開隧道過煙墩山，而有隧道有成一哩半長，即二千四百米。一係兜新界西部，過青山灣北上。而最後決定揀咗前者，雖然隧道難開，但因爲短好多，而且經嘅地方興旺啲。

隧道係由劃則師修斐（Frederick Southey）定出來，而佢係香港拔萃男書院早年校友。

一九零六年開始開路，全長廿二哩，即係三萬五千四百米。而煙墩山隧道就喺呢年五月開始起。當時叫二號隧道，皆因四條隧道之中，由九龍起排第二。挖隧道時，係兩邊一齊挖。之但係測度數據有誤，搞到初次兩邊駁唔埋，要修正返至得。

開鑿隧道，工程龐大，當時來講，亞洲數一數二。工程開初，係請本地工人，之不過本地人信風水，認定挖隧道會觸怒鬼神，就齊聲反對。最後營造公司要由印度以及中國山東請人收科。由於香港天氣有時惡劣，時有打風，而衞生唔好，容易有病，死咗唔少工人同工程師。工程期間，有過五十人死喺隧道。

挖隧道都唔係咁易。煙墩山地質，結構複雜，花崗岩大又鬆散，唔可以靠埋炸藥炸開，要炸少少，再用人手鑿，搞到進度好慢。

當時施工有窄軌蒸汽火車頭，起好調去行沙頭角支綫。一九零九年，隧道駁通。

一九一零年十月隧道同全綫一齊啟用，隧道全長二千四百米，單軌行車，軌係標準闊，四呎八吋半，即係一千四三十五毫米。

由於地勢緣故，九龍同沙田兩邊入隧道都係上斜，而且係甚斜。沙田入口上斜度係一比一百，九龍入口係一比一百五十。即係無論點行，火車會上斜先，到隧道中間落斜。火車一定要開恆先行得。所以，隧道內經常污煙廢氣。就算係夏天，搭客都閂晒窗。行蒸汽火車時，過隧道之前，火車係會喺沙田站同油蔴地站停耐啲，等火車頭蓄够力先行。之不過咁，火車頭上斜都好食力。後尾用柴油火車，都一樣要開恆馬力至入隧道。入隧道時，客卡燈都會暗啲。

一九四一年，日軍攻港其間，英軍為咗拖住日軍，阻慢日軍向市區推進，於是乎炸毀隧道中段。日軍統治期間以至香港重光，雖則修復過，但結構已損，成日會滲水。

二十世紀七十年代，九廣鐵路電氣化同現代化，雙程行車要鋪雙軌，所以喺煙墩山隧道以西，起條新隧道，是爲筆架山隧道。除咗雙程之後，斜度有所改善，係沙田高，九龍低，唔似煙墩山隧道。一九八一年四月廿四號，煙墩山隧道停用。而兩日後，即廿六號，筆架山隧道正式啟用。而廿五號呢一日，火車只去到沙田站同旺角站，中間要改搭巴士。

舊隧道後尾租畀煤氣公司輸煤氣同埋液化天然氣。

## 參攷
*
*
新 (王莽)

**新朝**（）係中國史上一朝，喺西漢之後；凈係得王莽一個皇帝（公元9年至23年在位）。

## 歷史
### 起源
西漢末年國力衰退，國家逐漸畀王氏外戚控制。王氏外戚入面出咗一個叫王莽嘅叻人，佢雖然好細個就冇咗老豆，但係佢靠住扮嘢嚟獲得其他叔伯嘅支持，因此由最初嘅黃門郎一下升咗做大司馬。之後王莽慢慢咁控制咗成個朝廷，並且透過扮好人嚟拉攏平民百姓同埋讀書人嘅支持。哀帝病死之後，王莽立咗得兩歲大嘅孺子嬰做皇帝，並自稱「**假皇帝**」(假即係代理嘅意思)。之後王莽廢咗孺子嬰，自立為皇帝，國號改做新，首都仲係喺長安，但就改名做**常安**。
### 託古改制
新朝建立之後，王莽開始恢復周朝嘅制度，並且奉行《周禮》。政治方面，王莽恢復周代嘅官制同官名，並且將天下分為九州萬國。另外，王莽將「匈奴單于」改為「降奴服于」，高句麗改為下句麗，呢啲舉動激嬲咗好多原本臣服漢朝嘅國家，佢哋好多都同新朝斷絕咗原本藩屬嘅關係，匈奴後尾甚至同新朝爆發戰爭。經濟方面，王莽將煮鹽、治鐵、釀酒、鑄錢、開採山澤資源同埋五均賒貸（即係宜家嘅高利貸）改做國營，叫做「六筦」。佢先後作出四次幣制改革，廢咗漢武帝時期就開始成為全國唯一合法貨幣嘅五銖錢，再先後改造咗28種貨幣。但呢啲貨幣並唔統一，仲換算困難，搞到當時嘅社會經濟亂曬大龍。除此之外，佢仲實行「王田制」，將全國土地收歸國有，然後由國家分田地畀大家，並且禁止買賣奴婢，搞到好多有錢嘅地主豪強破產。呢啲政策並冇解決到當時嘅社會問題，反而成為咗擾民嘅苛政。

### 滅亡
王莽改制失敗，加深人民苦難，加上全國各地連年發生旱災同蝗災，災民紛紛起來反抗，規模較大嘅有山東瑯琊人樊崇所領導嘅「赤眉軍」同埋荊州北部嘅「綠林軍」。西漢宗室劉縯、劉秀兄弟亦喺舂陵（家下湖北棗陽南）起兵，之後更加入綠林軍，加強咗綠林軍嘅力量。王莽派出四十二萬大軍攻打喺昆陽（今河南葉縣）留守嘅劉秀，但係大敗而歸。公元23年，綠林軍攻佔長安，王莽被叛軍殺害，立國僅十五年嘅新朝喺一片混亂中滅亡。同年，更始帝劉玄正式喺長安即位，建立玄漢。
## 參攷
## 睇埋
庶吉士

**庶吉士**，亦稱**庶常**，係官名。自大明洪武年間起，用到大清末。

## 名
《尚書》下《立政》篇有提及「庶常吉士」。大明皇帝朱元璋，取其意而叫庶吉士。

## 性質
庶吉士係翰林院內短期職位。由科舉進士中，揀啲有潛質嘅擔任。目的係等佢哋喺翰林院學嘢先，之後再畀官職。有啲似家下見習生或研究生。進士文學優等、善書就做庶吉士。

## 史
### 明
大明洪武年間開始，揀進士喺六部諸司同中書觀政。永樂年中，專隸翰林院，變成科舉進士一甲，授翰林修撰、編修。而二甲、三甲之中，揀年輕而才華出眾嘅，入翰林院任庶吉士，稱為「選館」。

明翰林，係政府儲材之地。永樂有例，非進士不入翰林，非翰林不入內閣。故此，庶吉士又叫「儲相」，做到庶吉士，平步青雲都易啲。
### 清
大清沿明制。雍正以後，選館更加嚴格。選館由朝考決定，由皇帝主持。

大清設庶常館，有翰林官做教習，敎唔同知識。庶吉士學三年。三年之後，喺下次會試前考核，睇下優劣，稱之爲「散館」。成績優異者，留任翰林，授編修或檢討，正式成為翰林，稱「留館」。其他就派去六部任主事、御史，亦都有派去做地方官。

大清唐人大臣，多數係翰林庶吉士。

## 註
朗廷酒店集團

**朗廷酒店集團**，總部位於香港旺角朗豪坊辦公大樓頂層，集團主席係羅嘉瑞。

## 出面網頁
* 朗廷酒店官方網站 
* 香港朗廷酒店官方網站
康定

**康定**（）係中國一地，家下係四川省一市，歸入甘孜藏族自治州。康定舊稱**打箭爐**，來自藏文**塔鎮多**（**དར་རྩེ་མདོ།**，拼音dar-rtse-mdo或Darzêdo；簡稱**དར་མདོ།**，拼音dar mdo或Tando）。縣治爐城鎮。民國時係西康省城。貢嘎山部份喺康定境內。康定又以民歌《康定情歌》而聞名。

## 地理
康定喺瀘河之上，河大渡河支流。沿河係蜀入藏古道。

## 史
康定一帶，元朝時係土官所治。設長河西千戶、長河西招討司。大明係正魚通各土司之地。永樂五年（1407年）正式敕封「長河西魚通寧遠宣慰」司，世襲其職，管長河西、魚通、寧遠。崇禎十二年（1639年）固始汗部喺土司境設置營官，形成營官、土司雙重統治。大清康熙五年（1666年），重新認定土司。雍正年間，置「打箭爐廳」，光諸年間，升做直隸廳，之後再改爲「康定府」。中華民國設西康省，定康定爲省城。

史上，康定係中土同藏區貿易集散地，內通西藏，係川藏「茶馬互市」嘅經濟中心。

## 話
康定多民雜處，有藏、唐、羌、回、彝。當地藏話係康方言同安多方言、木雅話以及貴瓊話。

## 行政
現時康定縣分三鎮十八鄉。鎮有爐城鎮、姑咱鎮、新都橋鎮。鄉有雅拉鄉、時濟鄉、前溪鄉、捨聯鄉、麥崩鄉、三合鄉、金湯鄉、捧塔鄉、沙德鄉、貢嘎山鄉、普沙絨鄉、吉居鄉、瓦澤鄉、呷巴鄉、甲根壩鄉、朋布西鄉、塔公鄉、孔玉鄉。

## 參攷
*

## 註
康熙

**康熙**（滿話：ᡝᠯᡥᡝ ᡨᠠᡳᡶᡳᠨ）係大清皇帝玄燁嘅年號，相當於公元1662年到1722年，前後總共61年。


ImageSize = width:400 height:50
PlotArea = width:380 height:30 left:10 bottom:20
TimeAxis = orientation:horizontal
DateFormat = yyyy
Period = from:1644 till:1911
AlignBars = early
ScaleMajor = increment:50 start:1650
Colors =
  id:canvas value:rgb(1,1,0.85)
BackgroundColors = canvas:canvas
PlotData =
  width:15 color:black
  bar:era from:start till:end
  bar:era from:1662 till:1722 color:blue
  bar:era from:1722 till:1722 color:red

左邊幅圖顯示**康熙**喺**大清**時期個位。
張獻忠

**張獻忠**（），字**秉忠**，號**敬軒**，自號「**八大王**」，係中國明末民變領袖。

## 生平
張獻忠萬曆三十四年（1606年）九月十八日生於延安衛柳樹澗堡（家下陝西省定邊縣郝灘鄉劉渠村），屬於軍籍，做過捕快、軍吏，後因犯法被除名。

崇禎三年（1630年），張獻忠喺米脂追隨府谷人王嘉胤起事，自號八大王。王嘉胤死後改投高迎祥。

1635年參與滎陽之會，議決進取，同高迎祥等人一齊攻打東方。冇幾耐張獻忠同李自成因故分裂，張獻忠帶部下攻長江流域，李自成就攻黃河流域。1637年，俾明軍總兵官左良玉部攻打，張獻忠嘅起義部隊嚴重受損，張獻忠自己都受傷。

1638年，張獻忠喺湖北谷城受招安授予副將。駐地王家河，易名太平鎮，以示休兵。1639年，重舉起反明大旗。轉戰四川境。1641年破襄陽，殺襄王朱翊銘。1643年佔據武昌，稱**大西王**。1644年8月9日攻破成都，巡撫龍文光、蜀王朱至澍同佢啲妃嬪全部自殺死咗。張獻忠號稱60萬大軍，好快控制咗四川大部分州、縣。8月16日登基成為大西國皇帝，改元大順。以成都為西京。

順治三年（1646年）清兵南下，由於俾叛徒劉進忠出賣，張獻忠喺鳳凰山（西充縣同鹽亭縣交界，西充縣城東南15公里嘅多扶場西）多寶寺前太陽河畔俾清軍將領豪格射殺。張獻忠死後，佢四個義子李定國、孫可望、劉文秀、艾能奇率領餘眾聯明抗清，轉戰貴州、雲南。

## 屠殺
### 鳳陽大屠殺
彭孫貽嘅《平寇志》記載崇禎八年（1635年）張獻忠焚毀南直隸鳳陽府，「士民被殺者數萬，刨孕婦，注嬰兒於槊，焚公私廬舍2650餘間」。呢年張獻忠攻佔安徽和州，「是時殺戮慘毒，有縛人去淫其妻殺之者；有趨人父淫其女而殺之者；有裸孕婦共卜腹中嬰兒男女刨驗以為戲者；有以大鍋沸油擲嬰孩於內觀其跳躍啼號以為樂者……所虜子女萬千，臨行不能多帶，盡殺兒趨，暴殘恆古未有。」

### 四川屠殺
據史料記載，順治三年（1646年）張獻忠退出成都時，絕望之下，喺四川進行空前嘅燒殺破壞；有40萬人嘅成都得番二十戶居民；天府之國四川遭到毀滅性破壞，人口由至少三百萬一度銳減到得八萬人，導致後來清朝時期長達一個幾世紀嘅「湖廣填四川」。同年十月二十，張獻忠喺鹽亭縣鳳凰山中箭死咗。

清代彭遵泗所寫嘅四卷《蜀碧》詳細記述張獻忠喺四川嘅殘忍至極大屠殺。當時嘅西洋傳教士亦有類似記載。但亦有學者懷疑，四川幾百萬人係唔係真係俾張獻忠殺晒？四川人口由萬曆六年（1578年）嘅三百一十萬二千七十三（《明會要》卷五十）到清康熙二十四年（1685年）估算嘅一萬八千零九十丁（嘉慶《四川道志》卷十七），足足少咗三百幾萬人。但嗰時張獻忠已經死咗成四十年，而順治十六年（1659年）清軍至攻陷渝城（重慶）。因此，呢啲學者懷疑所謂嘅「七殺碑」亦可能只係「天生萬物與人，人無一物與天，鬼神明明，自思自量」嘅誤植。
黃蘊瑤

**黃蘊瑤**（**Wong Wan-Yiu, Jamie**；）係香港單車手，俾人叫做「女版黃金寶」。佢本來係划艇運動員，以前曾經係香港划艇青年隊成員，後來轉玩單車，2002年加入香港單車代表隊。

## 個人檔案
*高度：164 公分
*體重：54 公斤

## 榮譽
*2009年：香港傑出運動員選舉「最具潛質運動員」
*2011年：香港精神大使
* 行政長官社區服務獎狀（2011年）

## 獎
*2003年：南韓亞青賽（個人計時賽）季軍、（捕捉賽）季軍
*2004年：亞洲盃個人計時賽2站銀牌、記分賽銅牌
*2006年：法國公路繞圈賽銀牌
*2006年：吉隆坡亞錦賽（記分賽）季軍
*2007年9月：泰國亞洲單車錦標賽（記分賽）亞軍
*2008年2月：哥本哈根世界盃（記分賽）冠軍
*2008年：2008年夏季奧林匹克運動會（記分賽）第15名
*2010年：杜拜亞錦賽（記分賽）亞軍
*2010年11月：廣州亞運（記分賽）亞軍 

## 出戰2010年亞洲運動會
2010年11月16號，黃蘊瑤晌2010年亞洲運動會單車20公里場地計分賽入便炒車，肋骨輕微碎裂，但係佢忍痛比賽，最後攞到銀牌。黃蘊瑤要人扶上頒獎台攞獎，佢响台上痛到係噉喊，全程幾乎企唔穩，又要撳住自己個膊頭同埋膝頭，頒獎禮之後要坐輪椅離開室內單車賽場。佢嘅教練沈金康都話佢完成到比賽係奇蹟。攞到銀牌之後第二日，黃蘊瑤話：「我响我阿媽度學識勇敢。佢知道我鍾意踩單車之後，好努力噉做嘢儲錢買架單車畀我。」

## 屋企
黃蘊瑤亞爸係黃文成，亞媽姓羅，阿爸阿媽喺佢五歲嗰陣離婚。

## 參考

## 出面網頁

類:香港女運動員
大鵬街道

**大鵬**，係中國深圳龍崗區大鵬新區一地，行政上係條「街道」，叫**大鵬街道**（）。轄區總面積82.81平方公里，轄下有7個社區。

大鵬舊時係鎮，叫**大鵬鎮**，2004年將佢改做街道。

呢度有六萬人住。有一啲人係外省人，由湖南，四川嚟深圳打工。大鵬嘅原居民而家少咗好多，因為響五十至七十年代好多人搬咗去香港、荷蘭、英國同美國。大鵬街道嘅原居民喺講大鵬話。呢種話係屬於軍話呢類，有客家話同埋粵語嘅特點。

響大鵬有好多條村，其中有：
*大鵬城
*新屋
*下大坑
*觀音山 (大鵬)
*下沙 (大鵬)
*水頭
*龍岐村
*王母虛
*嶺澳
正視音樂

**正視音樂有限公司**（TVB Music Limited）係無綫電視（TVB）旗下一間全資附屬公司，2004年3月22號成立，業務包括發行無綫電視所有音樂產品、舉辦音樂會、以及負責管理旗下藝人嘅歌手合約。2013年11月15號，無綫電視旗下附屬唱片公司星夢娛樂成立，將為無綫電視代理旗下節目歌曲發行。

## 已出版產品（[[香港]]）
*2005年4月《》（由環球唱片 (香港) 發行）
*2006年5月《》（由金牌大風發行）
*2007年5月30號《》（由現代音像 (國際)發行）
*2008年8月21號《Love TV 情歌精選》（由星娛樂發行）
*2009年11月30號《Love TV 情歌精選 2》（由星娛樂發行）
*2010年11月4號《》（由星娛樂發行）
*2012年3月27號《Love TV 情歌精選 3》（由星娛樂發行）
*2015年6月2號《TV Love Songs Forever - TVB 無線電視劇情歌集》（由星夢娛樂發行）

## 已出版產品（[[台灣]]）
*2007年11月17號《超級星光大道-星光二班》
*2008年1月25號《你們是我的星光》

## 持有版權作品（[[香港]]）

## 參考
東亞唱片 (集團)

**東亞唱片（集團）有限公司**係香港大型唱片公司之一，2004年7月由商人林建岳成立，成為豐德麗控股有限公司嘅全資附屬機構。除咗東亞唱片之外，同時設有一個附屬品牌華星唱片。

喺東亞唱片未成立前，已經喺1989年至2002年間參與經營亞洲電視十幾年，累積咗深厚經營娛樂事業嘅經驗。東亞唱片擁有多位香港樂壇紅星，旗下藝人包括劉德華、鄭秀文、許志安、任賢齊、華星唱片蘇永康、何韻詩、楊千嬅以及新晉當紅歌手王菀之、鄭嘉嘉、at17、林一峰、藍奕邦、華星唱片劉浩龍。

而**東亞唱片**而成為香港最多天王、天后嘅唱片公司，堪稱香港樂壇班霸之「天王天后宮」。

## 公司動向
*2004年9月16號，何韻詩成為首位正式加盟東亞嘅女歌手，同時喺EMI公司合約，正式喺2004年7月屆滿。
*2005年6月11號，樂壇天后鄭秀文以天價3000萬正式加盟，喺華納唱片公司合約早喺2004年10月屆滿，成為東亞一姐。
*2005年12月17號，許志安由正東唱片轉投，成為東亞首位男歌手，傳聞身價高達1500萬。
*2006年5月，唱作女歌手方皓玟由新藝寶唱片轉投，係公司2006年力捧對象，成績平平。
*2006年6月，鄭融由正東唱片轉投，經理人依然由starz people（種星堂）娛樂有限公司擔任。
*2007年6月，推出首張雜錦唱片《東亞萬歲》，總共收錄16首歌曲及音樂錄影帶。歌手包括許志安、鄭秀文、何韻詩、鄭融、麥浚龍、何超儀、方皓玟、吳克群、許茹芸同埋王浩信。唱片以鄭秀文嘅《愛情萬歲》、《Mi》以及許志安嘅《前程錦繡》作宣傳主打。宣傳口號係「東亞共榮，好歌萬歲」。
*2007年7月，旗下藝人鄭融宣佈解約，轉投由前正東及東亞高層何哲圖成立嘅星娛樂。
*2007年8月，劉浩龍由正東唱片轉投東亞，喺正東唱片公司合約早喺2006年10月屆滿。
*2007年9月，何韻詩同東亞續約，傳聞身價高達2000萬，同時亦默認以8位數字續約。
*2007年11月，唱作女歌手王菀之由環球唱片轉投東亞，簽約3年。
*2007年12月，樂壇天王劉德華正式加盟，成為東亞一哥，傳聞身價高達2億。
*2008年2月，宣布同由林一峰做老闆嘅林一峰娛樂有限公司合作，將負責該公司嘅所有產品發行以及宣傳工作。由東亞出版嘅林一峰娛樂產品包括《城市旅人》（林一峰）專輯以及《the Storyteller Concert 2008》（林一峰）。
*2008年3月，台灣樂壇天王任賢齊加盟東亞，並宣佈喺2008年5月4號、5號喺香港紅館舉行嘅「Love&Beloved」任賢齊演唱會。
*2008年4月，唱作男歌手藍奕邦由Sony Music轉投，並推出轉會後第一首派台歌曲《時候尚早》。
*2008年5月，人山人海旗下組合at17加盟東亞，其後人山人海以及東亞有緊密合作。
*2008年6月，新晉女歌手黃鎧晴正式加盟成為首位東亞新人，並推出第一首個人單曲《女子中學》。
*2008年6月，金牌娛樂傳出賣盤消息，其中有指大國文化有意收購，但其後證實唔係真嘅。
*2008年10月，TVB人氣小生黃宗澤加盟東亞，並推出第一首派台歌曲《全角度愛你》。
*2008年10月，林建岳以旗下豐德麗控股購入華星唱片股份，據知收購價高達8,800萬元，並訂立喺12月舉辦「**東亞[[華星唱片|華星]]演唱會**」，當時重未知會否重組品牌。
*2009年9月，韓國男子組合U-KISS加盟東亞，成為第一隊簽約海外唱片公司嘅韓國組合。
*2009年12月，近年轉戰影壇嘅男演員余文樂正式加盟東亞旗下紅館經理人公司，佢喺藝能娛樂公司合約早喺2009年10月屆滿，作影歌雙線發展。
*2010年1月，旗下藝人方皓玟，喺佢個Blog透露喺東亞嘅經理人合約喺2009年12月屆滿，轉投新成立嘅Strawberry Fields製作公司旗下，但唱片發行仍然由東亞唱片負責。
*2010年6月，宣佈聯同華納唱片台灣、星馬等地區分公司結盟，組成一個全東南亞大型娛樂網絡。
*2010年9月，蘇永康喺許志安引薦下正式加盟東亞旗下嘅大岳娛樂有限公司，喺金牌大風娛樂公司合約早喺2010年9月屆滿。
*2010年10月，新晉唱作女歌手鄭嘉嘉加盟東亞，成為年度囑目新人。

## 東亞／華星旗下歌手

## 已解約歌手
### 東亞唱片
*鄭融（已轉到星娛樂）
*梁雨恩
### 華星唱片/星光唱片
*文佩玲
*成龍
*呂方
*李克勤
*吳國敬
*林楚麒
*林憶蓮
*草蜢
*許志安
*陳奕迅
*陳美齡
*張國榮
*郭富城
*梁朝偉
*梁漢文
*梅艷芳
*楊千嬅
*黎明
*劉德華（已轉到東亞唱片）
*戴蘊慧
*羅文
*譚耀文
*蘇永康

## 參考


## 網頁
*東亞唱片官方鏈結
*東亞唱片 Facebook 鏈結
*東亞唱片微博鏈結
華星唱片

**華星唱片**（英文：**Capital Artists**）係香港一間唱片公司，現時係豐德麗控股有限公司全資附屬機構。自1971年正式成立後，唔少天皇巨星都曾經羅致旗下，例如羅文、甄妮、成龍、梅艷芳、張國榮、劉德華、李克勤、郭富城、黎明、陳奕迅、楊千嬅、梁漢文、鄭秀文、許志安、草蜢、蘇永康、韓紅、詹天文、莊殷玥、劉芷君、鄧曉殷、繆昀希、楊秉頤、梁善知、林楚麒、黃敏華等。喺八、九十年代叱咤一時嘅華星唱片，旗下歌手數目喺高峰期間多達數十位，喺八十年代嘅樂壇更同寶麗金（家下環球唱片）並駕齊驅。

華星唱片初時係TVBI附屬機構，喺1996年被南華早報集團收購，喺2001年10月20日將餘下十幾名員工遺散並宣佈公司停止運作，但保留公司品牌、商標以及一切歌曲版權，直至2008年由商人林建岳旗下豐德麗收購，並成為東亞唱片 旗下品牌。重組後簽約旗下歌星包括韓紅、蘇永康、劉浩龍。

## 歷史
*1971年：**華星娛樂有限公司**正式成立，初時主要為舉辦演唱會以及為TVB代理唱片發行，並未有香港歌手加盟以及推出專輯。
*1982年：華星嘅唱片部以及經理人部門正式成立，並以華星唱片為名為沈殿霞、趙雅芝、石修、李司棋等幾十名TVB藝員發行首張唱片「群星高唱」（CAL-02-1001），佢哋亦因此俾人當咗係華星旗下合約歌手。
*1982年：陳美齡由娛樂唱片轉會加盟，做咗華星唱片旗下第一位香港歌手並推出華星第二張唱片「灕江曲」（CAL-01-1002）。
*1982年：張國榮加盟，成為華星唱片旗下第一位男歌手。
*1982年：聯同TVB合辦「第一屆新秀歌唱大賽」，梅艷芳攞到冠軍後簽約華星唱片。另外，羅文、張國榮、陳潔靈、甄妮等先後喺同公司，令華星唱片成為八十年代獨當一面能夠擁有多位巨星嘅唱片公司。
*1983年：羅文由百代唱片（香港）轉會加盟，喺華星6年內演繹唔少名曲。
*1986年：黎明喺「第五屆新秀歌唱大賽」獲得銅獎，簽約華星唱片，但發展平平，直至1990年轉到寶麗金先至受到重視，並喺1992年成為四大天王之一。
*1987年：張國榮離巢過檔新藝寶唱片公司。
*1995年：為提高唱片銷量，華星唱片帶頭將唱片零售價一律減至88蚊。
*1996年：正式被南華早報收購，之後傳出會賣走華星唱片，但總經理吳雨即時作出否認。
*1997年：推出已離巢嘅鄭秀文（1995年轉投華納唱片）以及許志安（1997年轉投正東唱片）嘅《情侶雙打》唱片，引來兩位當事人不滿，華星唱片同時亦開始走下坡。同年，華星唱片廿五週年紀念，嗰年所有唱片都印有紀念標誌，而「新秀歌唱大賽」改名做「全球華人新秀歌唱大賽」。其後個比賽改左做由英皇娛樂同埋TVB合辦。
*1998年：當時貴為華星老臣子嘅梅艷芳公開炮轟華星，喺未通知下推出佢嘅精選碟。
*2001年：車婉婉公開話對華星失望，因為喺華星期間只喺1993年推出一張唱片。同年，新秀出身嘅楊千嬅以及鄧健泓相繼離開華星，分別簽約新藝寶唱片、正東唱片公司。
*2001年10月20號：遣散十五名員工，只有兩名員工留職到月底，剩低嘅歌手合約未有交代。事實上，當年華星並冇執到，只係除咗版權管理部以外一切運作腰斬。
*2003年11月，曾任職索尼音樂娛樂（Sony Music）、華納唱片、EMI Group Hong Kong Ltd.（百代唱片 (香港)，現時佢嘅運作實際由華納唱片維持）、環球唱片同佢附屬公司（新藝寶唱片、正東唱片及上華唱片 (香港)）等唱片公司嘅Jacqueline加入華星任版權經理一職。佢加入華星之前做過洲立影視品牌經理，負責邵氏影片品牌。
*2004至05年期間，華星推出《成人兒歌》、《梅憶錄》、《影視紅聲》、《雛鳳鳴劇團經典戲寶-李後主/俏潘安》、《張國榮History - His Story》以及DSD 數碼復刻系列等等。《梅憶錄》更榮獲IFPI最暢銷十大廣東唱片之一。《梅憶錄》、《張國榮History - His Story》兩張專輯嘅部份收入分別為關懷愛滋以及兒童癌病基金籌款。
*2008年宣佈由商人林建岳旗下豐德麗購入華星唱片，據知收購價達8,800萬元，成為東亞唱片一部分。其後東亞開始以「東亞+華星」嘅名義為前歌手重新發行部分唱片。
*2010年5月14號，樂壇天后楊千嬅正式由東亞旗下姊妹公司A Music轉投東亞唱片一部分嘅華星唱片。成為華星旗下首個回歸嘅女歌手。並喺10月8號推出回歸華星後全新唱片《Home》EP。
*2010年10月18號，劉浩龍由東亞調去佢一部分嘅華星唱片。成為華星旗下首個回歸嘅男歌手。並推出轉調後第一首派台歌曲《冇事，有心》。
*2011年1月7號，蘇永康加盟**華星唱片**。其後，韓紅亦調至**華星**。
*2020年，楊千嬅轉投華納唱片。

## 歌手一覽
### 寰亞唱片

### 八十至九十年代












## 攷
金奎植

**金奎植**（，，），號**尤史**（），**竹笛**，係韓國獨立運動者兼敎育者、政治人。大韓民國臨時政府外務、學務部長（1919年至1922年），1、2任副主席（1940年10月至1948年8月15號）。

## 睇埋

* 金九
* 金性洙
* 李承晚
* 尹致昊
* 尹潽善
* 呂運亨
* 金日成

* 金斗捧
* 尹致瑛
* 呂運弘
* 張勉
* 張澤相
* 許政
* 張俊河

* 曹晚植
* 朴憲永
* 金枓捧

## 參考

類:韓國副總統
金魚街

**金魚街**係香港旺角一條商業街，其實即係通菜街近弼街一段，全段約三百公尺長，賣各種觀賞魚同有關養魚日用品為主。而且擺賣方式幾搶眼，好多鋪頭嚮門拆貨，分銷入透明膠袋仔，打氧氣，一包包七彩觀賞魚毛仔，嚮袋外面用箱頭筆寫價錢。客人選購明碼實價10蚊廿蚊清楚又方便。所以吸引唔少睇金魚同養金魚同志幫襯。

## 特色
另外，鍾意養小動物嘅，都有去金魚街，因為金魚街都有有腳寵物賣。好似狗仔、貓仔、龍貓、鼠類同兔仔咁。例如爬蟲類蜥蜴、蛇、龜、蛙同蝎子咁時興都有。

## 睇埋
*旺角寵物街
*女人街
*雀仔街
*波鞋街
*花墟道
金馬倫大廈

**金馬倫大廈**（**Cameron Mansions**）係香港島寶雲山上面一座豪宅，喺馬己仙峽道34號，1951年起好3層樓。每層有ABC三個住宅單位，分為1800至2300平方呎3種樓則。金馬倫大廈總共樓盤唔過10個。因為金馬倫大廈個名，好多人都以為嗰度係金馬倫山。

金馬倫大廈笪地前身，係日本仔建築忠靈塔。香港重光後，呢座塔俾香港政府炸平咗。

## 出面網頁
* 中原數據 - 中半山 馬己仙峽道34號 成交記錄
* 03 Aug 2007, Cameron Mansion -- fotop.net photo sharing network
忠靈塔

**忠靈塔**係一座塔，嚮大東亞戰爭時期，日本人曾經企圖嚮人哋國家起呢種塔，歌頌安撫為天皇賣命客死異鄉嘅日本兵。

日本帝國主義侵略亞洲多國期間，喺被侵略國周圍起咗唔少忠靈塔，例如新京忠靈塔、哈爾濱忠靈塔、香港忠靈塔咁。不過，日本人投降之後，世界各地嘅忠靈塔，都好快俾當地人鏟平晒。
羅便臣道80號

**羅便臣道80號**（英文名: **80 Robinson Road**）係香港島一個豪宅樓盤，係摩天大廈，嚮西半山區羅便臣道八十號。即係英華女校西邊，又近住合一堂香港區教堂，同埋柏道二號。

羅便臣道80號由南豐集團發展，兩座樓高分別去到49及51樓，2001年入伙，自設住客會所、保齡球場、室內游水池、停車場咁。

樓盤前身係那打素醫院，2001年由南豐重建成800至3000平方呎不等嘅住宅單位。

## 景觀

File:HK Mid-levels 羅便臣道 80 號 Robinson Road old house Oct-2010.JPG|80號到而家仍然保留一座古建築，做記念
File:HK Mid-levels 羅便臣道 80 號 Robinson Road 1-46B view Sheung Wan 西街 東街 old houses zone Oct-2010.JPG|由高層住宅主人房鳥瞰上環區舊樓群


## 出面網頁
* 羅便臣道80號
日本仔

**日本仔**（**Yat Boon-Chai**）又名**田自義**，係一演員，活躍於70-90年代，之後移咗民去加拿大。
## 攷
*
*
類:電影演員
李承晚

（；），字**承**（），號（），係韓國獨立運動家、政治人，人稱**南韓國父**。

## 生平
*1919年4月10號至1925年3月11號任韓國臨時政府阿頭。
*1945年8月15號出任第一任韓國總統，兩度連任。
*1949年獲授韓國建國勳章大韓民國章。
*1960年3月15號李承晚攞到九成選票第三次連任總統，但被人話出貓，有人重上街抗議；4月26號李承晚決定唔撈；5月移民去美國夏威夷。
*1965年7月19號，喺夏威夷過身。

## 出面網頁
* 李承晚：南韓國會
* http://www.syngmanrhee.or.kr/
* http://www.loverokorea.org/ 

類:韓國總統
法律罅

**法律罅**，顧名思義，就係法律中間嘅漏洞，亦即係法律條文涵蓋唔到嘅法外空間；

要明白，制訂法律時係有訂出大題目，但同時裡面係有好多好多小枝小節，甚至有專門解釋某啲涵義嘅章節，或者法律附件，去令到民眾解釋法律時有更明確嘅定義同指引，可惜法律條文並唔能夠做到面面俱圓，亦都要考慮好多實際因素，再加上訂出法律之前係要經過好多咨詢、審議、落實等等，所以當前雖然有大題目嘅法規，但係當中嘅枝節與枝節嘅中間，仍然會出現一啲條文中並冇明確提到嘅灰色地帶。

於是有所謂**走法律罅**，意思係畀對於法律有認識嘅人喺法律條文中間游走，利用法律唔清楚嘅地方，或者法律條文中間冇提到，又或者喺法律條文中搵出可以避開硬性規則，從而令件事變成合法嘅方法，去益自己或者「幫人」，避開法例規定，甚至用嚟搵食。

簡單咁假設一下可能容易啲明白：某政府宣佈即日起禁止市民售賣蘋果，表面睇即係賣蘋果就係犯法，但係條文裡面個定義係話售賣紅色蘋果就要罰款，於是啲人走去賣青色蘋果嚟避開「賣紅色蘋果」呢個硬性規則，變成合法賣蘋果，就係走緊法律罅。

## 例子
#某個時間點之前，香港嘅禁煙條例，係指喺某啲公眾場所禁止啲人吸食燃燒中嘅煙草類物品，但未立例禁止吸食電子加熱煙，於是當時啲人就走呢啲法律罅，喺禁煙嘅公眾場所裡頭公然咁吸食電子煙。
#公屋唔可以分租或者出租畀其它人，有公屋居民貪錢走法律罅，租自己間公屋出去畀街外人，唔畀政府知就得。
#司機酒後駕駛有罪，所以醉酒司機走法律罅，吹波波前猛飲清水，以為可以避免酒精過量。

## 附註
走法律罅，若果一知半解，唔識，以身試法，會誤入歧途，終身遺憾。
蜑家話

水上人講嘅**蜑家話**，同廣東話唔係分別咁大，主要係水上生活用字特別豐富。

例:

蜑家粵語發音亦同一般粵語發音有少少唔同，冇前圓唇元音，蜑家人會講「洗角裝糠，洗面爽床」，打魚講成「打椅」。

所以當時英國人喺香港仔登陸，從蜑民陳群以蜑家話回答中得知嘅香港個名係「Hong Kong」「糠港」， 而唔係正宗粵語 「Heung Gong」，並沿用至今。

## 參考


## 連出去
* 在鴨洲長大的日子–鴨洲
李浩森

**李浩森**（**Sam Li Ho Sum**，）係香港男歌手。

## 履歷
* 以前讀博愛醫院歷屆總理聯誼會梁省德中學，1998年中五畢業
* 大專學歷，1998年至2000年喺李惠利工業學院（即係宜家嘅香港專業教育學院（李惠利））度讀電子與通訊工程學
* 2000年至2005年做過 PCCW Global 嘅技術支援
* 2005年至2010年喺一間資訊科技保安公司 Chubb Fire & Security Ltd 度做助理電子工程師
* 喺吳建豪日本演唱會做過和音
* 香港電台2004年全港普通話歌唱比賽冠軍
* 無綫電視歌唱比賽《》第九名
* 宜家係一個歌唱導師

## 攷

## 出面網頁
* 
* 

類:前無綫電視男藝員
楊天命

**楊天命**（），原名**姚偉豪**，係香港一位玄學、卜卦、八字同埋姓名研究者，亦係堪輿學家，俗稱風水佬。

楊天命喺聖公會聖馬利亞堂莫慶堯中學畢業，做過香港有線電視娛樂台主持人，成日出席各類大小電視台節目客串。

佢響2012年初嗰陣批算唐英年喺2012年香港特別行政區行政長官選舉「應該好大機會順利當選」。

## 演出

### 電視節目
*路訊通
*玄機解碼
*五天精華遊
*美女廚房
*星期日大班
*公子會
*荃加福祿壽
*為食一條街

### 電視劇（viuTV）
*2018年：VR驅魔人 飾 崩口華 （第5集）

## 參考
碉堡

**碉堡**係種防禦工事，用木、石、鐵或者石屎起，完全或者部分埋嚮地下以避炮火。可以做指揮部、彈藥庫、儲存庫咁。附設地道、戰壕或交通壕連接，分佈機槍、大炮，有啲碉堡重可以抵禦毒氣同核輻射。嚮第一次世界大戰、第二次世界大戰同冷戰時期常見。

細形嘅碉堡，叫機槍堡。

## 睇埋
*魔鬼山炮台
*醉酒灣防線
*開平碉樓與村落
*二戰時期英國反入侵戰備
*塹壕戰
*馬奇諾防線

## 出面網頁

*探秘白泥碉堡：香港唯一現存辛亥革命歷史建築
六島

**六島**係上海一座多媒體藝術中心，二〇〇七年由法國人Thomas Charvériat開辦。中心匯集多類電子藝術團體，包括行為藝術、多媒體藝術家同工程師。佢哋嘅作品主要集中喺互動裝置藝術，畀人探索。六島嘅作品主要係描述技術喺我哋知覺同埋溝通方式有乜嘢影響。二〇一〇年八月，六島藝術中心成員曾經同中國六名藝術家合作，展覽場地包括巴黎嘅Albert Benamou畫廊、Galerie Twenty-one同Loft，重有雪梨展出嘅白兔中國當代藝術收藏，上海當代藝術館（民政部），香港藝術博覽會，台北嘅路易威登畫廊同澳門嘅達米恩·赫斯特，Thomas Heatherwick同蔡國強。而當中紅門畫廊係中國六島罕有嘅代表。

### 創作過程
喺21世紀上海，六島藝術中心嘅作品利用數碼技術同世界各地互動溝通，喺生動同埋繁忙嘅環境中產生思想以及情感。該集團宣稱，佢成員嘅創作精神一直保持成為主流嘅公共藝術。大部分作品採用咗LED技術。由內部藝術總監帶領編舞家吳艷丹同埋李靈溪或Chaim Gebber，然後將視頻記錄變成一個LED嘅投影。佢哋用自製軟件來配作品顏色並創建一個心位圖。中國最古老嘅私人藝術畫廊–紅門畫廊描述呢個技術嘅關聯：「數碼媒體開始活躍起來，有說話、夢想、陰謀、同埋誘惑。」指嘅係「偷窺、幻想」、「戀物症」以及「視覺押韻」反映喺作品中。

### 合作組織
中國郵政報導指出，所有六島藝術中心嘅作品由多名唔同藝術家組成。成員注重合作，概念源自可增加大量唔同嘅諗法。每件藝術品都由策展人同埋藝術總監創作一個主題，然後同藝術家分享，經過反饋同埋討論後，藝術家同埋技術人員一齊將主題概念轉化成藝術作品。每件藝術作品中可以揾到相關來自作家、導演、模型、攝影師、技術人員、畫家、程序員、編舞家同埋編輯。過程中員工直接同藝術家合作，作品受到一定承認。

### 理念
喺21世紀，北京同埋上海嘅急速而忙碌嘅生活方式。六島嘅LED作品展現出短暫而美麗嘅時刻。六島展現出中國人喺大眾前唔係成日見到嘅情感。喺藝術作品上，六島亦描述中國嘅男性同埋女性嘅慾望。

## 主題
### 城市化
時至今日，發展中嘅中國走向第十一個中國五年計劃。動亂時期建築物以及現代化嘅基礎設施共同存在。呢啲重大嘅變化反映喺大量六島嘅作品中。當中集合城市化嘅概念，喺同一地方同埋唔同工作領域中提供一個人與人之間思想上嘅交流。

### 歷史和同埋傳統
六島嘅作品參考中國文獻同佢嘅藝術風格，往往受到中國藝術，中國歷史所影響。包括中國剪紙、米紙、毛澤東同埋共產黨嘅形象。六島將基地設於上海，主題圍繞城市化帶來嘅技術。特點係將中國傳統嘅生活形色變得「電子化」。作品大多係透過中國傳統剪紙嘅圖片結合LED動畫技術。

### 交流
六島作品中以現代化嘅特點加入中國傳統藝術，當中採用傳感器，流動跟?裝置，GPRS搖控視頻同埋聲納測距器。以上儀器有助藝術家同埋技術人員開展更多不同文化。

### 獎項同埋榮譽
二零一零年四月，六島入選由路易威登主辦嘅展覽，策劃人係著名日本建築師設計嘅美美犬井久美子。台灣藝術家林明弘以動畫嘅台北建築。該藝術中心係一個喺世界上擁有三個贊助商，由路易威登，展示出世界著名嘅藝術家，好似村上隆、Stephen Sprouse同埋Richard Prince。

二零一零年九月，喺澳門文化空間舉行由路易威登主辦嘅展覽中心，六島再次被選中展出作品有''Raining Stars''，集中採用煙火效果。喺二零一零年，年度傑出亞洲藝術獎，六島亦得到提名。六島成員唐羅絲喺上海舉辦佢首次個人展覽並為此，名為“Roseless”，由拉脫維亞總統Valdis Zatlers舉行開幕儀式。

## 作品

|六島*身份壓縮* 2009六島藝術中心製21×21×126 cm液晶顯示屏同柚木Chaim Gebber演出
|六島*時間* 2009六島藝術中心製58×104×9 cm液晶顯示屏、中國剪紙、拼貼藝術、柚木
|六島*可怕的想法* 2009六島藝術中心製42×42×8 cm液晶顯示屏和柚木框胡艷丹演出，湯利佩特森動畫製作

|六島*警惕* 2009六島藝術中心製107×107×8 cm液晶顯示屏、玻璃瓷磚同埋不銹鋼胡艷丹演出，湯利佩特森動畫製作
|六島*寓言*2009六島藝術中心製42×42×8 cm液晶顯示屏同柚木框胡艷丹演出，湯利佩特森動畫製作
|六島*提升*2009六島藝術中心製98×21×21 cm液晶顯示屏同柚木結構李翎溪演出，監製Zane Mellupe


## 藝術家

## 藝術總監及策展人

## 過往合作藝術家

## 部份展覽

## 參考

## 出面網頁

*http://www.saatchi-gallery.co.uk–免費線上畫廊，畀藝術家展示佢哋嘅工作（睇六島頁）
*http://video.saatchigallery.com–免費線上畫廊，畀藝術家向全世界展示佢哋嘅影像（睇六島頁）
*http://www.vimeo.com–網上公共影像（睇六島頁）
*http://www.rhizome.org–網上關於新媒體藝術的資料（睇六島頁）
*http://www.island6.org–以非牟利為目的嘅藝術空間由藝術總監Thomas Charvériat代表六島
*http://www.chinapost.com–回顧六島喺台北嘅路易威登展覽

## 睇埋
* 唐羅絲
* 蔡多寶
* 張德麗
* 王東馬
* 新媒體藝術
* 互動藝術
* 影像藝術
* 電子藝術
* 數碼藝術
* LED藝術
壽美菜子

**壽美菜子**（）係日本女配音員、歌手、演員，屬Music Ray'n。兵庫縣出世。身高158公分。血型喺B型。

## 演出
### 動畫
**2006年**
* 血色花園

**2007年**
* 校園烏托邦 學美向前衝！（學生）
* 小女神花鈴（和音—B、女子、5歲嘅霧火）
* 南家三姊妹（女學生B）
* ゆめだまや奇談（知恵）

**2008年**
* 狂亂家族日記（山口聖）
* 泰坦尼亞（民衆）
* 鐵腕女警 DECODE（北村可奈繪）

**2009年**
* 鐵腕女警DECODE（北村可奈繪）
* 初戀限定。（**土橋理香**）
* 簡單易懂的現代魔法（坂崎嘉穂）
* K-On!（**琴吹紬**)
* 地獄少女 三鼎（志村要) 
* 海物語（**宮守夏音**)
* 天降之物（鳳凰院月乃)
* 豹頭王傳說（アルミナ)
* 瑪莉亞的凝望 第4季（教師）
* 仰望天空的少女瞳中的世界（委員女、委員）
* 浪漫追星社（エミリ、的場洋子、文藝社員）
* 科學超電磁砲（婚后光子）
* 碧陽學園學生會議事錄（女學生）

**2010年**
* 青春CUP（**神宮寺彌子**）
* K-ON!!（**琴吹紬**）
* 嬌蠻貓娘大橫行（幼年巧）
* 最後大魔王（アルヌール）
* 百花繚亂 SAMURAI GIRLS（**德川千**）
* 變身！公主偶像（岡本天子）
* 玩伴貓耳娘（**チャイカ**）
* 大神與七位夥伴（根角忠太郎、親衛隊A）

### OVA
*草莓棉花糖（小孩）
*限定少女。（土橋理香）
*劍與魔法與學園。2（**ティラミス**）

### TV遊戲
* スズノネセブン!（**生野真夜**）
* 最終幻想XIII（**賽拉**）
* マリッジロワイヤル（朝倉美彌子）

### 網上遊戲
*星鑚物語（コッコ、ケッケ）
* K-ON!放課後LIVE!!（**琴吹紬**）

### 廣播
* SunSet Swishの今夜もマイペース（ナレーション）（FM OSAKA）
* らじおん!（TBS K-ON!公式サイト：2009年2月9日 - 9月25日）
* Webラジオ Pl@net Sphere（ランティスウェブラジオ：2009年3月4日 - ）
* スフィアのととモノらじお（文化放送、超!A&G+他『A&G 超RADIO SHOW〜アニスパ!〜』内：2009年5月23日 - 2009年7月18日）
* うみものらじお〜あいしてる!〜（ランティスウェブラジオ、音泉：2009年6月12日 - 2009年12月25日）
* 劍與魔法與學園。2 Presents スフィアと鷲崎と60分モノ（超!A&G+：2009年6月27日）

### RADIO DRAMA
* 噂屋 〜フラワーテイル〜（海野夜顔）（2006年 - 2007年 ニッポン放送「有楽町アニメタウン」内）
* VOMIC爆漫王。（亞豆美保）

### 廣播劇CD
* 狂亂家族日記（山口聖）
* 初恋限定（**土橋理香**）
* 神的記事本　華麗詐欺師的末路（おしゃれサギ師の末路）（**愛麗絲**）
** 神様のメモ帳 おしゃれサギ師の末路 
** 神様のメモ帳 歌姫の危険なアングル 
* 魂☆姬（**六道寺天音**）
* 加油啊!別消失了!!色素簿子小姐（**小泉雲子**）
* 青春CUP（**神宮寺彌子**）
* 神的樂園（イリス）

### 音樂CD
以配音員團體發行嘅作品，睇sphere項目。

*K-ON!系列（琴吹紬）
**Cagayake!GIRLS／櫻高輕音部（2009年4月22日 『K-ON!』主題曲） 
**Don't say "lazy"／櫻高輕音部（2009年4月22日 『K-ON!』片尾曲） 
**輕飄飄時間／櫻高輕音部（2009年5月20日 『K-ON!』劇中歌）
**放課後TEA TIME ／櫻高輕音部（2009年7月22日 『K-ON!』劇中歌） 
**「K-ON!」印象歌曲# 琴吹紬（2009年8月26日） 
**K-ON! Official Band Score集!!/放課後TEA TIME（2009年9月2日 『K-ON!』劇中歌）
**GO! GO! MANIAC/放課後TEA TIME（2010年4月28日 動畫『K-ON!!』主題曲）
**Listen!!/放課後TEA TIME（2010年4月28日 動畫『K-ON!!』片尾曲） 
**ぴゅあぴゅあはーと/放課後TEA TIME（2010年6月2日 動畫『K-ON!!』劇中歌）
**Utauyo!! MIRACLE/放課後TEA TIME（2010年8月4日動畫『K-ON!!』後期主題曲）
**NO,Thank You!/放課後TEA TIME（2010年8月4日動畫『K-ON!!』後期片尾曲）
**ごはんはおかず/U&I/放課後TEA TIME（2010年9月8日動畫『K-ON!!』劇中歌）
**放課後TEA TIME II（2010年10月27日動畫『K-ON!!』劇中歌）
**「K-ON!!」角色歌 琴吹紬（2010年11月17日）
*初戀限定。 Character File Vol.1 光之影（光の影）（2009年5月27日）
*
*簡單易懂的現代魔法SPECIAL CODE ALBUM 「Automatic analyzer」（2009年9月30日）
*青春CUP系列（神宮寺彌子） 
**Choose Bright!!（2010年2月10日 『青春CUP!!』片頭曲）
**Shy Girls（2010年2月10日 『青春CUP!!』片尾曲）
**青春CUP!!角色歌神宮寺彌子（2010年3月10日）
*百花繚亂 SAMURAI GIRLS系列（徳川千） 
**恋にせっせ通りゃんせ（2010年11月10日 動畫『百花繚亂 SAMURAI GIRLS』片尾曲）
**百花繚亂 SAMURAI GIRLS 角色歌（2010年12月8日）

## 個人單曲

## 電視演出
**電視連續劇**
* 新・京都迷宮案内（2005年 朝日電視台）
**綜藝節目**
* ドーリィ☆バラエティ HYPER ViSUADOLL MOVIE（小花萌黄、ナレーション、顔出しなど）（tvk、BIGLOBEストリーム：2008年10月2日 - 2009年3月26日）
* あにてれ Presents Anisong PLUS+（東京電視台、來賓身份出場）
* Run Run LAN!（埼玉電視台、來賓身份出場）

## 紀錄片
* うたたね♪（TOKYO MX：2009年9月12日、特集特別來賓）

## 電影
**2005年**
* 火火（神山久美子／少女時代）
**2006年**
* Ghost of Yesterday（文子）
* 幸福のスイッチ（瞳／少女時代）
* HINAMI（ミナ、サツキ）
**2007年**
* クローズZERO
**2008年**
* blue bird（ミチル）

## CM
**2005年**
* おけいはん（宇治川茶子） - 京阪電氣鐵道

## 其他
* SunSet Swish8thシングル「PASSION」ジャケット寫真
* けいおん!デスクトップアクセサリー（琴吹紬）

## 出面網頁
* 公式サイト（ミュージックレイン）
** My room 寿美菜子のひとりごと
* 寿美菜子 公式ブログ『 みなころび八起き 』（旧ブログ）
* 寿美菜子オフィシャルブログ『みなころび八起き』Powered by Ameba（現在のブログ）

類:日本女演員
竹達彩奈

**竹達 彩奈**（）係日本女性配音員，屬I'm Enterprise。埼玉縣出世。身高149cm。血型O型。

## 出演作品
**粗體字**係主要角色

### 電視動畫
;2009年
* 女王之刃（巫女E）
* K-ON!（**中野梓**）
* 聖母在上 第4季（嬰兒（細川次子））
* 夢色蛋糕師（**香草兒**）
* 輕聲密語（朱宮萬奈歌）
* NEEDLESS（結愛）
* 科學超電磁砲（少女）

;2010年
* Kiss×sis（**住之江亞香**）
* 笨蛋，測驗，召喚獸（清水美春）
* 嬌蠻貓娘大橫行（**霧谷希**）
* K-ON!!（**中野梓**）
* 寶石寵物 Twinkle☆（**米莉亞**）
* 最後大魔王（大竹美智恵）
* 學園默示錄（希里愛麗絲）
* 我的妹妹哪有這麼可愛！（**高坂桐乃**）
* 傳說的勇者的傳說（艾絲莉娜・福克爾）
* MM一族（**石動美緒**）
* 只有神知道的世界（高原步美）
* 閃亮的塔科特（西莫努·阿拉貢）
* 夢色蛋糕師SP Professional（**香草兒**）

### OVA
* 受讚頌者（フミルィル）
* Kiss×sis（**住之江 亞香**）
* 名探偵柯南 MAGIC FILE4 大阪お好み焼きオデッセイ（小西薫）
* 幸福光暈（**澤渡楓**）
* 緋色恋（**西山日和**）※夏ドキッ★りぼんっ子パーティー55上映作品
* T.P.さくら 〜タイムパラディンさくら〜 時空樹防衛戦（天枷美春）
* 夢色蛋糕師（**香草**）
* 魔法先生（**エミリィ・セブンシープ**）

### 劇場版動畫
* 誕生！究極Keroro奇蹟的時空之島！！

### 遊戲
;2007年
* 魂之搖籃 侵蝕世界者（比娜）
;2008年
* 劍與魔法與學園。（フェアリー・女）
;2009年
* KILLZVALD 〜最後の人間〜（**月人パルテノス**）
* TRINITY UNIVERSE（ツバキ）
* ぼくのなつやすみ4 瀬戸内少年探偵団「ボクと秘密の地図」（ボク妹妹）
;2010年
* 問答魔法學院（**ミュー**）
* K-ON!放課後LIVE!!（**中野梓**）
* 鈴木同學，我愛你！（**伊藤千尋**）
* T.P.さくら 〜タイムパラディンさくら〜（**天枷美春**）
* らぶでゅえ!（**サイナ**）
;2011年
* 我的妹妹哪有這麼可愛！（**高坂桐乃**）
* つくものがたり（成瀬茜）

### Drama CD
* 我的妹妹哪有這麼可愛！（**高坂桐乃**）
* Drama CD 薔薇嬢のキス〜rose2〜（女學生）
* 妹妹戀人 Drama CD （ガヤ&女學生）
* kiss×sis 廣播CD Vol.1・2（**住之江亞香**）
* 夢色蛋糕師（**香草**）
* 嬌蠻貓娘大橫行（**霧谷希**）

### 音樂CD
* K-ON!系列（中野梓）
** 放課後TEA TIME/放課後TEA TIME（2009年7月22日 『K-ON!』劇中歌）
** K-ON!角色歌 中野梓（2009年8月26日）
** 合唱参加：Cagayake!GIRLS／Don't say "lazy"（『K-ON!』主題曲）
** TV動畫「K-ON!」オフィシャル バンドやろーよ!!/放課後TEA TIME（2009年9月2日 『K-ON!』劇中歌）
** GO! GO! MANIAC/放課後TEA TIME（2010年4月28日 動畫『K-ON!!』主題歌）
** Listen!!/放課後TEA TIME（2010年4月28日 動畫『K-ON!!』片尾曲） 
**ぴゅあぴゅあはーと/放課後TEA TIME（2010年6月2日 動畫『K-ON!!』劇中歌）
**Utauyo!! MIRACLE/放課後TEA TIME（2010年8月4日動畫『K-ON!!』後期主題曲）
**NO,Thank You!/放課後TEA TIME（2010年8月4日動畫『K-ON!!』後期片尾曲）
**ごはんはおかず/U&I/放課後TEA TIME（2010年9月8日動畫『K-ON!!』劇中歌）
**K-ON!! ORIGINAL SOUND TRACK Vol.2（2010年10月6日 『K-ON!!』劇中歌）
**放課後TEA TIME II（2010年10月27日動畫『K-ON!!』劇中歌）
**「K-ON!!」角色歌 中野梓（2010年11月17日）
* Rio 系列（Mint / ミント・クラーク） 
** Rio Sound Hustle! -Mint盛-（Mint）（2009年12月23日）
** Rio Sound Hustle! -MEGA盛-（2010年2月10日）
* kiss×sis 系列（住之江亞香）
** バランスKISS（2010年4月21日 動畫『kiss×sis』主題曲） 
** ふたりの♥ハニーボーイ（2010年4月21日 OAD『kiss×sis』主題曲） 
** あなたにkiss‎（2010年5月26日）
** エンドレスkiss（2010年6月23日）
* 嬌蠻貓娘大橫行（霧谷希） 
** はっぴぃ にゅう にゃあ（2010年5月12日 動畫『嬌蠻貓娘大橫行』主題曲） 
** イチャラブ Come Home!（2010年5月12日 動畫『嬌蠻貓娘大橫行』片尾曲）
* MM一族系列（石動美緒） 
** ‎HELP!!（石動美緒）（2010年10月27日 動畫『MM一族!』主題曲）
**美緒大人CD（石動美緒）（2010年12月15日 動畫『MM一族!』角色歌）
* 只有神知道的世界系列（高原歩美）
** 只有神知道的世界角色歌/高原歩美 starring 竹達彩奈
* 魔法先生系列（エミリィ・セブンシープ） 
** Theme Song Collection（2010年11月17日 OAD『魔法先生ネギま! もうひとつの世界Extra 魔法少女ユエ♥』主題曲）

### 廣播
* Kiss×sis關連 
** Kiss×sis〜ゼロから始めるラジオ〜（Yahoo!動画：2009年3月26日 - 6月26日）
** （超!A&G+：2009年6月20日）
** （animateTV：2009年9月18日） 
* 竹達・沼倉の初めてでもいいですか?（超!A&G+：2009年10月5日 - ）
* Rio Super Carnival Radio（音泉：2010年1月27日 - ）

; Radio Drama
* VOMIC ヘタコイ（倉橋レナ）

### 演出
### 電視節目
* あにてれ Presents アニソンぷらす+（東京電視台、2009年11月度擔任旁白）

### 廣告
* コナミ
* 江崎固力果『グリコ』

### 彈珠機
* パチンコDX『SUN☆SUN OCEAN』（夕城きらら）

### 其他
* （**泉彩音**）
* けいおん!デスクトップアクセサリー（中野梓）
* ときドキ時計（松本あかり（妹））

## 註

## 出面網頁
* 公式profile
* ＊*Strawberry Candy*＊(ameblo)（BLOG）
* *strawberry candy*〜すとろべりきゃんでぃ〜(yaplog)（舊BLOG）
西關培英中學

，簡稱，之前嗌過同，係中華人民共和國廣東廣州嘅一間完全中學，喺1879年成立，有2個校區，都喺荔灣區入面。

## 兩間校區嘅詳細位置
*高中部（多寶路校區）：多寶路67號
*初中部（黃沙校區）：留慶新橫街3號（荔枝灣涌邊）

## 校服色

*短袖：衫，褲。袖口有嘅單行幼邊；褲，右邊嘅褲口有版嘅西培校徽響度。
*長袖：衫，左右唔對稱，衫右邊有一大堆相間嘅圖案響度。褲，兩邊印出嘅字樣：
*:**PUI YING MIDDLE SCHOOL**（2009年9月～而家）
*:**PEI YING MIDDLE SCHOOL**（1992年9月～2011年6月）

## 史
19世紀中葉，由於外國傳教士俾清政府批准喺中國傳教而猛咁開咗好多間國教會學校，方便以教育傳道。1879年，美國女牧師那夏禮（Henry V. Noyes）喺芳村白鶴洞一帶搞咗培英中學嚟收教徒。但1927年，由於學生逐漸增多，舊嘅校舍已經好難收到咁多人，聽咗群眾建議之後喺廣州西關一帶，興賢坊入面開咗培英中學嘅西關分校，重先開辦小三到小六同初一級，1931年加開初二同初三級及小一同小二，1935年開埋幼椎園。

但好景唔長，1937年秋因蘿蔔頭殺到廣州，搞到幼稚園停辦，雖然其它級得廿幾人，但重繼續開課。1938年，由於廣州淪陷，學校搬到澳門唐家花園繼續開課，直到1945年8月15號蘿蔔頭宣佈投降為止。

抗戰勝利之後，學校返到廣州西關繼續辦學。1947年學校經過擴建一次。1952年，由於嗰時唔畀有私人學校嘅關係，廣州市政府決定將培英西分同坤維、長城、莞旅、培中同復旦等私立中學合併成荔灣中學，時隔4年之後（1956年）又改名做「廣州市第二十九中學」（廣州廿九中）。雖然1984年馮啟莊做咗校長之後，向廣州市政府提出將廿九中改返名做西關培英中學，但由於學校之前有好多歷史遺留問題未解決而一直冇改到。1996年8月新校友會成立之後，雖然學校越嚟越大聲嗌將學校改返「西關培英中學」嘅名，但一直都冇聲氣，直到1998年5月再次提出申請改名時，廣州市政府、僑務辦公室同教育委員會相關人員到嗰間學校進行走訪活動同調查，最後喺1998年10月30號正式批准改返之前嗌過嘅「西關培英中學」。

2001年8月，荔灣區人民政府決定將廣州市第九十中學同西關培英中學合併。2003年4月升級成市一級學校。

## 校歌

今日培英中學嘅校歌係創校嗰時出嘅粵語廣州話版。雖然喺1952年學校被充公時取消咗，1984年提出恢復返「培英」校名時變成普通話版，但2009年5月9號嘅培英創校130周年時，廣州兩校恢復返粵語廣州話版嘅校歌。

## 有關
* 廣州市培英中學
* 香港培英中學

## 攷
* 西關培英中學校史
* 培英130 周年校慶 校祖曾孫女來華慶賀 明報 （2009-05-13）

## 出面網頁
* 西關培英中學官網
* 培英校友联会官方网站
* 廣州西關培英中學香港校友會
脊椎動物

**脊椎動物亞門**（學名：；拉丁文詞根『vertebra』意思係脊椎骨），係動物界脊索動物門下嘅一個亞門。目前所知最早嘅脊椎動物係中國雲南省昆明發現嘅豐嬌昆明魚，距今約5.2億年前。

同節肢動物殼生喺體外或軟體動物無骨骼唔同，脊椎動物亞門嘅動物嘅脊椎係包喺骨頭入面，係脊索動物門中最大同最多樣化嘅亞門。呢個亞門嘅成員擁有嘅肌肉大多數係一對一對嘅。神經系統有一部分喺脊樑骨中間。循環系統較完善，有心臟可以促進血液循環。脂肪組織係絕大多數脊椎動物特有嘅構造，令佢可以一段時間唔進食，而唔會能量耗竭而死。

脊椎動物亞門動物嘅脊椎係體內骨，有軟骨都有硬骨。喺動物成長時，呢個骨架支持體型。因此脊椎動物可以生得大隻過無脊椎動物，而且平均體量都比較大。

## 演化
脊索動物門先後經過頭索動物同尾索動物，最後出現脊椎同頭部。

2003年初，中國古生物學家舒德干等人通過研究海口魚標本發現，佢一方面開始演化出原始脊椎骨同眼睛等重要頭部感官，但另一方面保留住無頭類嘅原始性器官。因此係已知最古老嘅脊椎動物。

## 特徵
脊椎動物一般左右對稱，全身分為頭、軀幹、尾三部分。一條硬骨管貫穿體長，中間有空腔包覆神經組織，亦都下半部貼近內臟。有比較完善嘅感覺器官、運動器官同高度分化嘅神經系統。大多數嘅脊柱動物嘅骨架包括頭骨同脊柱。

## 分類
脊椎動物包括魚類、兩棲動物、爬行動物、鳥類同哺乳動物等五大類。

### 現存物種數量
下表列出咗2014年IUCN《瀕危物種紅色名錄》所估計每種脊椎動物類其他現存物種數量。

#### 物種數據庫
以下數據庫或多或少包含脊椎動物嘅物種信息:
* 魚類：世界魚類數據庫
* 兩棲動物：Amphibiaweb 
* 爬行動物：
* 鳥類：世界鳥類數據庫（Avibase） 
* 哺乳動物：世界哺乳動物數據庫 

### 脊椎動物親緣分支分類法
* 無頷類 Agnatha
** †昆明魚目 Myllokunmingiida（?）
** 圓口綱 Cyclostomata
** †牙形石綱 Conodonta
** †甲冑魚類 Ostracoderms*
*** †鰭甲魚綱 Pteraspidomorphi
*** †花鱗魚綱 Thelodonti
*** †缺甲魚綱 Anaspida
*** †盔甲魚綱 Galeaspida
*** †茄甲魚綱 Pituriaspida
*** †骨甲魚綱 Osteostraci
* 有頷下門 Gnathostomata（理論上係甲冑魚類嘅一支，同時係骨甲魚綱嘅姐妹群）
** †盾皮魚綱 Placodermi*
** †棘魚綱 Acanthodii*
** 軟骨魚綱 Chondrichthyes
*** 板鰓亞綱 Elasmobranchii
*** 全頭亞綱 Holocephali
** 硬骨魚高綱 Osteichthyes
*** 輻鰭魚總綱 Actinopterygii
**** 腕鰭魚綱 Cladistia
**** 輻鰭魚綱 Actinopteri
***** 軟骨硬鱗亞綱 Chondrostei
***** 新鰭亞綱 Neopterygii
*** 肉鰭魚總綱 Crossopterygii
**** 腔棘魚綱 Coelacanthimorpha
**** 肺魚四足綱 Dipnotetrapodomorpha
***** 肺魚亞綱 Dipnomorpha
***** 四足形亞綱 Tetrapodomorpha
****** 四足總綱 Tetrapoda
******* 離片椎類 Temnospondyli
******** 滑體亞綱 Lissamphibia
******* 爬行形類 Reptiliomorpha
******** †殻椎亞綱 Lepospondyli
******** 蜥形綱 Sauropsida
********* 雙孔亞綱 Diapsida
********** 鳥翼類 Avialae
*********** †反鳥亞綱 Enantiornithes
*********** 鳥綱 Aves（=今鳥亞綱 Neornithes）
******** 合弓綱 Synapsida
********* 哺乳綱 Mammalia
********** †異獸亞綱 Allotheria
********** 原獸亞綱 Prototheria
********** 獸亞綱 Theria
*********** 後獸下綱 Metatheria
*********** 真獸下綱 Eutheria

## 參考

## 睇埋
*無脊椎動物
奧賽羅

《**奧賽羅**》（**Othello: The Moor of Venice**）係莎士比亞大概喺1603年寫嘅一套悲劇。目前所知呢套戲最早於1604年11月1日喺倫敦嘅 Whitehall Palace 首演。

## 主角
（譯名據黎翠珍譯本）
* 奧德羅 (Othello) – 非洲西北岸摩爾族貴冑，在威尼斯軍中服務
* 狄夢娜 (Desdemona) – 奧德羅之妻，鮑本圖之女
* 義雅豪 (Iago) – 奧德羅的下屬長官，少尉，雖得奧德羅信任但有妒忌之心
* 嘉西鰲 (Cassio) – 奧德羅的副將、上尉，對奧德羅最忠心
* 艾美娜 (Emilia) – 義雅豪之妻，侍候狄夢娜
* 碧莎 (Bianca) – 妓女、嘉西鰲之情婦
* 鮑本圖 (Brabantio) – 威尼斯議政元老，狄夢娜之父
* 羅力高 (Roderigo) – 威尼斯少爺，喜歡狄夢娜
* 威尼斯公爵 (Duke of Venice)
* 格提諾 (Gratiano) – 鮑本圖之兄弟
* 洛維路 (Lodovico) – 鮑本圖的親戚，狄夢娜的表親
* 蒙丹洛 (Montano) – 塞浦路斯總督、卸任後由奧德羅接替其職
* 小丑 (Clown) – 奧德羅的家僕
* 議政元老 (Senators)
* 水手 (Sailor)
* 其他

## 粵譯本

* 奧德羅（黎翠珍翻譯）(2010)；香港浸會大學翻譯學研究中心、國際演藝評論家協會(香港分會)出版，ISBN︰9789628321872
關德興

**關德興**（），藝名**新靚就**，係香港粵劇演員、電影演員、粵劇編劇同武術家。佢喺1949年到1981年嘅70幾套港產片入便，成日扮演黃飛鴻師傅，有「現代黃飛鴻」之稱，1996年因胰腺癌與世長辭。

類:開平人
三個骨

**三個骨**嘅「骨」係指英文 quarter（四分之一），所以三個骨係指四分之三。一般有幾個意思：

#係種長褲（意思即係3/4隻腳長），多數係女裝，常見於天時暖。
#係指九個字（四十五分鐘）時間。
#係指每個鐘頭的踏九（四十五分），例如一點三個骨即係一點踏九（1:45）。
藍田聖保祿中學

**藍田聖保祿中學**（**St. Paul's School (Lam Tin)**，簡稱**SPSLT**）係香港一間天主教女子中學，喺九龍藍田安田街10號，同以前聖言中學校舍（而家係間國際學校）相隔一條安田街（對面）。

佢係觀塘區組別1（Band 1）名校，主要用英文教。

## 歷史
*1970年：沙爾德聖保祿女修會成立「聖保祿女子中學」。建校初期曾經借用隔鄰聖言中學校舍開辦中一課程。
*1972年：校舍落成啟用。當時由麥理浩夫人舉行開幕儀式，並由已故徐誠斌主教祝福。
*1985年：首屆學生會成立。
*1997年：改名「藍田聖保祿中學」。

## 設施

## 校服
*夏季：青色恤衫、綠色格仔半節裙、白色長襪、啡色丁字鞋、校章
*冬季：黃色恤衫、綠色格仔半節裙、綠色格仔假呔、白色長襪、啡色丁字鞋、校章
*其他：長袖扣扭鮮綠冷衫、V領鮮綠冷衫、SUPER-X褸

## 舊生

* 蘇雅琳：香港女團COLLAR成員
* 黃正宜：香港商業電台叱吒903節目主持
中亞

**中亞**（**中亞細亞**）係亞洲中部地區。

廣義上，呢個區域由伊朗嘅阿族人（阿塞拜疆族）居住地同埋俄羅斯嘅突厥人（穆斯林）聚居地、東西伯利亞、蒙古東部、阿富汗北部，中國新疆同埋西藏合圍嘅廣大縱深地區組成。

狹義上嘅中亞，根據中國大陸同埋台灣中學教科書嘅定義，只包括中亞五國，即哈薩克、烏茲別克、塔吉克、吉爾吉斯同埋土庫曼。蘇聯官方定義只包括烏茲別克蘇維埃社會主義共和國、塔吉克蘇維埃社會主義共和國、吉爾吉斯蘇維埃社會主義共和國、土庫曼蘇維埃社會主義共和國，蘇聯官方通稱中亞以及哈薩克。

另外一種定義係：除咗中亞五國之外，重包括俄羅斯南部。

更廣義嘅中亞，根據聯合國教科文組織嘅定義，除咗上述地區以外，重包括阿富汗、中國西北地區、蒙古國、巴基斯坦北部同埋伊朗北部。

## 睇埋
* 中亞史

## 出面網頁
*中亚总地图：一
流山線

**流山線**係日本千葉縣一條通勤鐵路線，係流鐵公司喺千葉縣松戶市馬橋站同流山市嘅流山站營運嘅一條鐵路線。以前叫**松戶流山線**或者**松戶流山電鉄**，2008年8月1號改為而家個名。而家用得最多嘅係而家個名嘅簡稱——流鐵。

呢條線係流鐵公司營運嘅唯一一條線，令流鐵公司變成一個只係營運5.7公里又無子公司嘅特別公司（唔似山萬或者東方地產同佢嘅迪士尼線）。短嘅線路嘅功能就好似一條由流山市中心延伸到JR East常磐線嘅鏈。但係筑波快線喺2005年8月24號開通之後，客量急速下降。Suica同PASMO嘅卡又用唔到，流鐵又無計劃為呢條線引進呢啲系統。

流鐵係全日本唯一無官方網站嘅鐵路公司。

## 基本信息
*長度：5.7 km
*站點數：6個
*鐵路軌距: 1067 mm
*雙軌：無
*電氣化：1500伏特直流電接觸網
*保安系統：ATS（自動停車裝置）
*交換站：小金城趾站
*編組場：流山

## 史
流鐵喺1913年11月7號合併成為流山輕鐵，重喺1916年3月14號開通軌距762mm嘅鐵路。後來喺1922年11月改名為流山鐵路公司，喺1924年重建咗一條軌距係1067mm嘅鐵路。

流山鐵路公司喺1949年改名為**流山電氣鐵路公司**，1967年改日文名，1971年改為**松流電氣鐵路公司**，2008年改為**流鐵**。

## 站
所有站都喺千葉縣。
尹致昊

**尹致昊**（，；），字（），號（）係韓國獨立運動者、政治人同教育家，喺忠清南道牙山出世。佢係第4任大韓民國總統尹潽善嘅叔輩，亦係韓國國歌愛國歌嘅填詞人。

佢喺美國留學後返國。1896至1898年參與民權運動。日本侵略朝鮮之後，朝鮮獨立愛國活動展開，但佢覺得朝鮮人民嘅欺詐、欺騙、虛偽、偽善、污穢令佢好失望，而變成消極嘅親日派。之後佢參與朝鮮基督教監理宗宣敎傳播活動。1945年日本戰敗之後，佢因為自己嘅親日行為受到譴責，收尾自殺，享年八十一。

## 註

## 著作
* 尹致昊日記
* 尹致昊書翰集

## 出面網頁

* http://www.yunposun.com/history.htm 
* 尹致昊日記-文化日報
* 尹致昊-韓國監理宗人物百科全書
* 尹致昊-Daum
* 개화기 친일파 지식인 윤치호 '합방이후 쓴 영문일기 번역출간'
* 尹致昊-Daum